ועדת הפנים והגנת הסביבה, כנסת 19, פרוטוקול מספר 348, 2014-07-16 08:00

מירי רגב: בוקר טוב.

מירי רגב: אני פותחת את ישיבת ועדת הפנים והגנת הסביבה.

מירי רגב: על סדר היום הצעת חוק לקידום הבנייה במתחמים מועדפים לדיור (הוראת שעה), התשע"ד-2014.

מירי רגב: החלק הראשון של הדיון יהיה על פיצול החוק, החוק התכנוני והחלק הקנייני.

מירי רגב: כידוע לכם ערכנו הרבה מאוד ישיבות בשני הנושאים הללו כאשר הקטע הקנייני עדיין בעיני אינו בשל, גם מול המועצות האזוריות וגם בכלל מול הגורמים המשפטיים השונים.

מירי רגב: עדיין לא הגענו לבשלות ולכן, על מנת לא להפריע לממשלה להתחיל לתכנן ולהקים את המוסדות הרלוונטיים לטובת התכנונים במתחמים הגדולים או באותם מתחמים שרוצים לקדם את אותה הצעת חוק של הדיור, חשבתי שנכון יהיה לפצל, מה גם שבתחום התכנוני לא היו הרבה הסתייגויות והערות.

מירי רגב: לכן אנחנו נצביע עכשיו על הפיצול ולאחר מכן נציג את הנוסח המתואם עם הממשלה בעניין הקטע התכנוני בלבד.

מירי רגב: נוציא את הנוסח התכנוני להתייחסות חברי הוועדה והסתייגויות.

מירי רגב: ההצבעה על ההסתייגויות תתקיים ביום שלישי בבוקר ואחר הצהרים, תלוי במספר ההסתייגויות שנקבל עד יום שני בצהרים.

מירי רגב: תומר יפיץ את לוח הזמנים.

מירי רגב: ביום רביעי בבוקר אנחנו נצביע על הקטע התכנוני של הצעת החוק הזאת.

מירי רגב: תומר, בבקשה.

<תומר רוזנר: אני אתייחס תחילה לנושא של הפיצול.

<תומר רוזנר: מדובר בהצעה שמביאה יושבת ראש הוועדה לפי סעיף 84(ב) לתקנון הכנסת, להציע לכנסת להרשות לוועדה להביא בפני הכנסת את ההצעה בשני חלקים נפרדים כאשר החלק הכולל – פרק ד' וסעיפים 43(ב) ו-46 שעניינם החלק הקנייני של הצעת החוק, סעיפים שעוסקים בהשבת קרקע למדינה, בסמכות שר האוצר להתקין תקנות לעניין הזה ובתיקון חוק מקרקעי ציבור שכולם עוסקים בעניין הקנייני, בעניין החזקה בקרקע, בעניין הבעלות בקרקע – הנושאים האלה יובאו בנפרד משאר הצעת החוק כהצעה נפרדת לקריאה שנייה ושלישית.

מירי רגב: יש למישהו התייחסות?

תמר זנדברג: כמו שאתם יודעים, אנחנו נמצאים בימים לא קלים למדינת ישראל ודווקא בזמנים האלה, אתמול בשעות אחר הצהרים לקבל הודעה שהיום בשעה 8:00 בבוקר, שבועיים לפני סוף המושב, בזמנים האלה, מגיעה הצעת החוק הזאת.

תמר זנדברג: על משמעות, דיברנו כאן הרבה גם על הקישור התכנוני והקנייני שבעינינו הוא היה שגוי ולא בגלל שזה נכון לפצל את זה ולהתקדם עם פרק תכנוני כל כך בעייתי כפי שתכף נתייחס אליו.

מירי רגב: הסתייגויות ביום שלישי.

מירי רגב: יהיה דיון ארוך מהבוקר.

תמר זנדברג: בסדר, אבל הנוסח נשלח אלינו בשעה 8:00 בערב.

תמר זנדברג: כלומר, לפני 12 שעות.

מירי רגב: הדיון היום הוא בפיצול.

מירי רגב: חשבתי שנכון לקדם את זה עוד במושב הזה.

מירי רגב: כפי שאת יודעת, מושב הזה עובד, כולל ועדת כספים, יומם ולילה, כולל ימי ראשון וחמישי על חוק רשות השידור והוא עובד למרות המשבר.

מירי רגב: אנחנו מחזקים את ידי צה"ל, מערכת הביטחון, משטרה, מד"א וכיבוי אש, אנחנו מחזקים את תושבי הדרום אבל אנחנו חייבים להמשיך את הפעילות שלנו.

מירי רגב: חשוב היה להביא את החוק הזה.

תמר זנדברג: כולנו מחזקים את כולם ועדיין אתמול בשעה 8:00 לפרסם לנו נוסח שנדון היום בשעה 8:00 בבוקר, כאשר במשך שבועות ארוכים, למרות שכולנו חיזקנו את כולנו, לא דנו בחוק הזה והקפאנו אותו מסיבות ככל הנראה פוליטיות, אני רוצה לשאול מה הלחץ היה להביא אותו היום ב-8:00 בבוקר, ביום כזה.

מירי רגב: באופן עקרוני הייתי יכולה לתת לכם יום וחצי להסתייגויות.

מירי רגב: דנו על החוק מספיק פעמים, מספיק שעות ומספיק ימים.

מירי רגב: אני לא חייבת לתת לכם חמישה ימים אבל משום שאנחנו הולכים מעל ומעבר עם חברי הוועדה, חשבתי שנכון להציג את התיאום בינינו לבין הממשלה.

מירי רגב: הרי על החוק דיברנו.

תמר זנדברג: דיברנו הרבה ודיברנו על דיור ציבורי במסגרת החוק הזה.

מירי רגב: נכון, אם תמתיני, תקבלי תשובות.

מירי רגב: אם לא תמתיני, לא תקבלי תשובות.

תמר זנדברג: מה זה תמתיני?

תמר זנדברג: אתמול בשעה 8:00 בערב רצתי לקרוא את הנוסח ולהספיק ב-12 השעות שנותרו לי גם להביא את הילדה לקייטנה, גם להתכונן לכל שאר הדברים, גם לקרוא את הנוסח וקראתי וחשכו עיני.

מירי רגב: בואו נתייחס לזה.

תמר זנדברג: כל הוועדה, אגב, קואליציה ואופוזיציה גיבתה את העמדה שלך לדרוש שיהיו דברים בחוק והמתנו וראינו ששבועות ארוכים סמכנו עליך שאת מנהלת בשמנו.

תמר זנדברג: אני כרגע רק בפרוצדורה.

תמר זנדברג: אתמול בשעה 8:00 בערב קיבלנו את החומר.

מירי רגב: הפרוצדורה, כפי שהציג אותה היועץ המשפטי של הוועדה, היא להציג את הנוסח שתואם עם הממשלה ואת האישורים אליהם הגענו.

מירי רגב: כרגע אני מבקשת להצביע על הפיצול של הקטע התכנוני והקנייני על פי הסעיף שהציג היועץ המשפטי של הוועדה.

מירי רגב: מי בעד הפיצול?

מירי רגב: בעד – 2

מירי רגב: הפיצול אושר

מירי רגב: הפיצול עבר.

מירי רגב: שניים בעד ואחד נגד.

מירי רגב: בעד – חברת הכנסת רגב וחבר הכנסת זבולון כלפה.

מירי רגב: נגד – חברת הכנסת תמר זנדברג.

מירי רגב: מרגע זה אנחנו עוברים לדון על הקטע התכנוני.

מירי רגב: זה לא סוד שהיה לי ויכוח גדל מאוד עם הממשלה בעניין דיור בר השגה.

מירי רגב: לצערי, למרות שהממשלה, כולל שר האוצר, מדברים על ההיבטים החברתיים, הם לא רצו להביא את זה במטרות החוק.

מירי רגב: הם דיברו על 500 יחידות דיור בלבד ולא רצו להביא שום היבט חברתי לתוך המטרות.

מירי רגב: לכן הנושא הזה עוכב עד עכשיו.

מירי רגב: למרות שחשבתי שנכון להביא את הנושא הזה כמה שיותר מהר, למרות שכולנו יודעים שאנחנו נמצאים במשבר של דיור, אמרתי שעד שלא יהיו הבנות ברורות שבחוק הזה יהיו לנו, לוועדה, הישגים ברמה החברתית, החוק הזה לא יעבור.

מירי רגב: אני חושבת שיש הישג גדול לוועדת הפנים ותכף אני אציג אותו.

מירי רגב: אני רוצה להזכיר לכולם שהחלק התכנוני והכנסת דיור בר השגה בעיקר לכל האזרחים שנמצאים כאן, בעצם בא לידי ביטוי רק במהלך הדיונים של ועדת הפנים הנוכחית בכל החוקים התכנוניים שהגיעו לוועדה.

מירי רגב: , החל ב-ווד"לים ואני רוצה להזכיר מה היה בדיור בר השגה.

מירי רגב: אני מזכירה לכולם שהתחלנו בזה שאף אחד כמעט לא רצה לבנות דירות קטנות, ראש עיר, וקבענו את זה במהלך חוק ה-ווד"לים, 25 חוזים דירות קטנות.

מירי רגב: פתאום עכשיו באים אלי מהאוצר ואומרים לי להכניס דירות קטנות.

מירי רגב: אמרתי להם, לא, דירות קטנות כבר יש ואל תבואו אלי יותר עם דירות קטנות כי דירות קטנות כבר יש וזה לא דיור בר השגה.

מירי רגב: דירות קטנות, הבאנו בפעם הראשונה ל-ווד"לים כולל דירות להשכרה בטווח ארוך.

מירי רגב: הדבר העיקרי שהיה שם, המרכיב העיקרי ב-ווד"לים היה דירות קטנות ושמחתי לשמוע הבוקר מבינת שוורץ ששר הפנים לא העביר תכנית בגלל שהוועדה החליטה דרך וד"ל שלא צריך להיות דירות קטנות ושר הפנים אמר שאין תכנית כי יהיו דירות קטנות.

מירי רגב: באיזה תכנית מדובר?

<בינת שוורץ: בישוב קהילתי בגליל.

מירי רגב: זאת אומרת שזה עובד ואנשים מבינים והשרים מבינים שהנושא של דיור בר השגה הוא לא רק ברמת סיסמה.

מירי רגב: המשכנו עם זה בחוק של 101, עת קבענו חובת תמריצים.

מירי רגב: פעם ראשונה קבענו למינהל מקרקעי ישראל חובת יעדים לעשרים אחוזים בכל הסוגיות של היבטים חברתיים וזה יעד מחויב של מינהל מקרקעי ישראל שהם צריכים כמובן להציג את זה בווועדה עד ה-1 באוגוסט.

מירי רגב: הדבר האחרון הוא החוק הזה שבעיני הוא אחד ההישגים הגדולים של הוועדה.

מירי רגב: בכל תכנית יהיו שלושים אחוזים דירות להשכרה, 15 אחוזים דירות במחיר מפוקח ו-15 אחוזים דירות במחיר השוק.

מירי רגב: לפחות.

מירי רגב: זה הישג גדול והישג חשוב של הוועדה.

תמר זנדברג: בחוק הזה יש הישג בנושא תאגידי המים?

מירי רגב: עוד לא.

תמר זנדברג: חבל, כי זה לא הישג מספיק.

תמר זנדברג: רק אם השגת משהו בתאגידי המים.

מירי רגב: עוד לא, אבל אני מקווה שיהיה.

מירי רגב: עדיין אין.

תמר זנדברג: אנחנו דיברנו על דיור ציבורי שחייב להיות.

מירי רגב: אם תמתיני, תשמעי.

מירי רגב: ההישג הנוסף הוא הנושא של דיור ציבורי שלא נכנס לתוך החוק אבל הוא בהחלט קיים וזה הסיכום.

מירי רגב: אני רוצה קודם כל, לפני שאני מציגה את זה, להודות מאוד לרן מלמד מעמותת ידיד שהפך במשך השנים ליועץ שלי בכלל בנושא הדיור הציבורי וגם סייע לי לקבל את ההחלטות הנכונות מול הממשלה ולקבל את מה שאני רוצה כוועדה מהממשלה בנושא דיור ציבורי.

מירי רגב: כמובן בסוף דבריי אני אומר את האמירות שלי לגבי הממשלה.

מירי רגב: הדיור הציבורי קיבל בעצם סל מלא בעניין הזה.

מירי רגב: האחד, אתמול אושרה – ואמרתי שעד שזה לא יאושר בוועדת כספים זה לא יבוא לוועדת הפנים - הקרן בסך של מיליארד ו-100 מיליון שקלים לטובת הגדלת מלאי לדיור ציבורי.

מירי רגב: מרגע שזה אושר בוועדת הכספים, הבאתי את החוק הזה לכאן.

מירי רגב: מיליארד ומאה מיליון שקלים להגדלת מלאי הדיור הציבורי.

מירי רגב: הדבר השני אותו הביאה הוועדה הוא תוספת של 220 מיליון שקלים בשלוש שנים לטובת שיפוץ של 12 אלף יחידות דיור בדיור הציבורי, שזאת תוספת לחמישים מיליון שקלים שכבר קיימים בבסיס.

מירי רגב: קרי, ארבעים מיליון בשנה – האוצר, עשרה מיליון שקלים – משרד השיכון.

<שלמה בן אליהו: בסך הכול בכל שנה - 2015, 2016 ו-2017 – יהיו 110 מיליון שקלים.

מירי רגב: יפה.

מירי רגב: זה מה שאני אומרת.

מירי רגב: 110 מיליון שקלים כל שנה במשך שלוש שנים, סכום צבוע לטובת שיפוץ דיור ציבורי.

מירי רגב: מתוכם חמישים מיליון שקלים שקיימים ולא התערבתי בזה ושישים מיליון שקלים שוועדת הפנים הביאה.

<שלמה בן אליהו: נכון.

מירי רגב: שישים, שישים, שישים.

מירי רגב: קרי, 110 מיליון שקלים לשנה במשך שלוש שנים לשיפוץ בנוסף להגדלת מלאי הדירות שזה מיליארד ומאה מיליון שקלים.

<קריאה: בסך הכול תוספתי, 220 מיליון.

מירי רגב: אני רוצה להודות גם כאן לרן ידיד.

מירי רגב: בנוסף לכך הוספנו לטובת מועדוניות.

מירי רגב: נושא של שיקום שכונות הוא נושא שמאוד קרוב ללבי.

מירי רגב: אני מסתובבת הרבה בדיור ציבורי בשיקום שכונות ורואה את הבתים הצפופים ואת הילדים שלא מסוגלים ללכת לחוגים כי להורים אין כסף לשלוח אותם לחוגים.

מירי רגב: לכן ביקשתי לא להפסיק את הפרויקט היפה שהתחיל בו משרד השיכון - ונמצא כאן מנכ"ל משרד השיכון ויישר כוח על זה – וביקשתי להוסיף תקציב ייעודי לטובת שיפוץ מועדוניות והפעלת מועדוניות בשיקום שכונות.

מירי רגב: התוספת שקיבלנו היא חמישה מיליון שקלים בשנת 2014 לשיפוץ מועדוניות, בשנת 2015 – עשרה מיליון שקלים לשיפוץ מועדוניות.

<שלמה בן אליהו: 15 מיליון.

מירי רגב: 15 לשיפוץ.

<שלמה בן אליהו: ועוד עשרה.

מירי רגב: עשרה מיליון שקלים להפעלה בשנת 2015 ועשרה מיליון שקלים להפעלה בשנת 2016.

מירי רגב: מי שחושב שאין דיור ציבורי, שיבלע את הלשון.

מירי רגב: שיבלע את הלשון על מה שהוא אמר בפתיחת הדברים שלו כי מה שיש כאן, זה הישג אדיר לוועדת הפנים בעניין דיור ציבורי.

מירי רגב: האוצר יגיד את זה לפרוטוקול ולשם כך נמצא כאן אריאל יוצר ממשרד האוצר ומנכ"ל משרד השיכון.

מירי רגב: אני רוצה להודות קודם כל לאמיר ראש אגף התקציבים.

מירי רגב: אמנם היו הורדות ידיים אבל הצלחנו להגיע לפשרה.

מירי רגב: אני רוצה להודות למנכ"ל משרד השיכון והבינוי שמול האוצר יחד אתי אמר את הדברים כמו שהם, היכן צריכה להיות תוספת והיכן לא צריכה להיות תוספת.

תמר זנדברג: אולי פספסתי משהו.

תמר זנדברג: החוק הזה עומד לבנות דיור ציבורי?

תמר זנדברג: כסף לשיפוץ, זה ברור שצריך לשפץ דירות.

מירי רגב: עד עכשיו היה הרבה כסף לשיפוץ דירות.

תמר זנדברג: אני שואלת.

תמר זנדברג: אני שואלת האם החוק הזה בונה דירות בדיור הציבורי.

מירי רגב: הוא קונה דירות לדיור ציבורי.

מירי רגב: הוא לא בונה אלא הוא קונה דירות לדיור ציבורי.

מירי רגב: התוצאה בסף היא שיש מיליארד ו-100 מיליון שקלים להגדלת מלאי הדיור הציבורי.

מירי רגב: את כנראה לא מבינה.

תמר זנדברג: כנראה באמת לא הבנתי.

מירי רגב: תלכי ותלמדי.

מירי רגב: האדם השלישי לו אני רוצה להודות הוא אריאל יוצר ממשרד האוצר שהוא באמת הנקודה החלשה שלי במערכת האוצר.

מירי רגב: אני לא אקבל אותו יותר אצלי לדיונים.

מירי רגב: באמת, הוא בא והצליח לרתום את המהלך הזה לאיזשהו מהלך סגור ומובנה לטובת הדיור הציבורי.

מירי רגב: אני חושבת שיש כאן הישג גדול.

מירי רגב: אני רוצה להודות לכל אלה שהיו שותפים לזה וכמובן למי שמלווה את החוק הזה מתחילתו ועד סופו, שזה ערן, אבל ערן בסוף יקבל במליאה.

מירי רגב: לא כולם יקבלו כאן

מירי רגב: מחמאות אלא חכו לסיכום ואחר כך.

מירי רגב: אני מבקשת שלטובת הפרוטוקול יוצג הנושא.

מירי רגב: כמובן אותן אמירות ייאמרו במכתב עד להצבעות, עד יום ראשון, עד להסתייגויות, עם הסיכום התקציבי.

מירי רגב: אני רוצה מכתב מסודר עם הסיכום התקציבי עם האמירות שאמרנו ואמירה לפרוטוקול של ערן בתחילת ההצבעות ביום רביעי.

<ערן ניצן: אני רק אומר בכללי.

<ערן ניצן: הוועדה במובן מסוים דחפה את הממשלה להקצאת המשאבים, דרך אגב, בשעה קשה של משאבים.

מירי רגב: נכון, אבל גם בשעה קשה של אנשים.

<ערן ניצן: בן אולי יוכל להרחיב על זה.

<ערן ניצן: זה סוג של מהפכה שתאפשר להתמודד עם אותה אוכלוסייה שגרה בדיור הציבורי ותמשיך לגור בו ולאו דווקא לרכוש אותו.

<ערן ניצן: חוק הדיור הציבורי מאפשר רכישה של דיור ציבורי ורבים מנצלים זאת ורבים עוד יותר לא ינצלו.

<ערן ניצן: עדיין יש מלאי של עשרות אלפי יחידות דיור של הממשלה שזקוק לשיפוץ והוועדה – אני אומר את זה גם לפרוטוקול - ויושבת ראש הוועדה לא הקלה עלינו את החיים במובן הזה ואתה הגענו להבנה הזאת.

<ערן ניצן: אני אומר גם לפרוטוקול שזה חלק מההבנה סביב האישור של הנוסח שאני מניח שנדון בו בדקות הקרובות.

<ערן ניצן: הדיור הציבורי מאתגר את הממשלה, מאתגר את משרד השיכון ואנחנו רוצים בהזדמנות זאת להודות לוועדה על שסייעה לנו לסייע לעצמנו ולסייע אולי לדיור הציבורי בישראל ולהביא אותו למקום – אני אומר את זה גם כאזרח – שנכון שהוא יהיה בו.

<ערן ניצן: אם אריאל ובן רוצים להרחיב בסוגיה, בבקשה.

<אריאל יוצר: מילה ואז אני אפרט את המסגרת ואת השימושים בצורה מדויקת.

מירי רגב: תבהיר גם לגבי המיליארד ומאה מיליון, כי יש כאן איזו אי הבנה.

מירי רגב: כנראה הם לא מבינים מה זה מיליארד ומאה מיליון.

מירי רגב: אלה סכומים שגם לי קשה לקלוט.

<אריאל יוצר: בסוף האתגר הגדול אני חושב היה להחליט על מה עושים עם התוספת התקציבית כי לסכם מסגרת זה אמנם סיפור מורכב, אבל בסוף מסכמים אותה.

<אריאל יוצר: החשיבות המרכזית של הסיכום בינינו היא באמת ההפניה של משאבים, לפחות לטעמי, למקום שזקוק להם הכי הרבה וזה רמת התחזוקה והשיפוץ של דירות הדיור הציבורי הקיימות.

<אריאל יוצר: יושבת ראש הוועדה למעשה החליטה להפנות לשם את המשאבים בגלל שנושא הגדלת המלאי או פתרון סביר, לפחות סביר, לתור הממתינים ניתן במסגרת חוק הדיור או הפשרת חוק הדיור הציבורי שבו תוקצב אתמול סכום של מיליארד ומאה שקלים לטובת רכישת דירות חדשות לזכאי הדיור הציבורי.

<אריאל יוצר: הסכום הזה אושר אתמול בוועדת הכספים של הכנסת ומרגע שאושר התקציב, משרד השיכון יתחיל לרכוש דירות עבור הממתינים שנמצאים היום, שקיבלו אישור לזכאות לדירה ובגלל היעדר תקציב לא נקנתה עבורם דירה.

<אריאל יוצר: ברגע שפתרנו את העניין הזה על ידי הפשרת החוק והתקצוב שלו, האתגר או הצורך הגדול ביותר לתקציב, לפחות לטעמנו וגם יושבת ראש הוועדה השתכנעה בעניין הזה – היה לשיפוץ או לשדרוג המצב של דירות הדיור הציבורי הקיימות.

<אריאל יוצר: לכן הגענו לסיכום שמדבר על תוספת של שישים מיליון שקלים בשנה לתחזוקה על התקציב הקיים היום למשך שלוש שנים שמהווה למעשה 180 מיליון שקלים לטובת שיפוץ והחזקה של דירות דיור ציבורי ובנוסף עוד ארבעים מיליון שקלים בחלוקה שיושבת ראש הוועדה פירטה לבנייה ושיפץ של מועדוניות והפעלה שלהן על מנת שבשכונות שהוגדרו על ידי הממשלה תתאפשר פעילות העשרה, פעילות חברתית לתושבי השכונות או יותר נכון לבני הנוער בשכונות האלה.

מירי רגב: תודה רבה.

<שלמה בן אליהו: אני אתייחס לגבי נושא של הקרן של הדיור הציבורי.

<שלמה בן אליהו: הקרן עצמה נועדה בעצם לקנות דירות לדיור הציבורי.

מירי רגב: כמה דירות אפשר לקנות במיליארד ומאה?

<שלמה בן אליהו: בערך כאלף דירות.

<שלמה בן אליהו: מה שאנחנו עושים, מעבר לקנייה של הדירות, אנחנו מדברים כרגע גם על שיפוץ הדירות הקיימות והסיכום התקציבי בינינו לבין משרד האוצר מדבר על כך שאלה יהיו 110 מיליון שקלים ולא מתייחס לחלוקות הפנימיות.

<שלמה בן אליהו: זאת אומרת, שלא יהיו פלטים וכדומה.

<שלמה בן אליהו: זה 110 מיליון שקלים שהם קיימים לשלוש שנים, מקבלים את המספר הסופי.

מירי רגב: בלי הנחות ובלי הורדות.

<שלמה בן אליהו: סדר גודל של מועדוניות, אני אתן לכם את המספרים.

<שלמה בן אליהו: מדובר על כ-130 מועדוניות שנשפץ ונבנה, חלקן יהיו בין העמודים בדירות של דיור ציבורי.

מירי רגב: זה דורש גם את אישור הדיירים.

<שלמה בן אליהו: כן.

<שלמה בן אליהו: דיירים, ועדה מקומית.

<שלמה בן אליהו: עשינו את זה בכמה מקומות.

<שלמה בן אליהו: בחלק מהמקומות זה יהיה שיפוץ של מועדונים קיימים עם ציוד בהם.

<שלמה בן אליהו: זאת אומרת, כדי שתהיה אפשרות להפעיל שם את הילדים בשעות אחר הצהרים.

<שלמה בן אליהו: התקציב המיוחד מבחינתנו הוא בעצם גם ההפעלה כי ללא הפעלה אין משמעויות למועדוניות האלה.

מירי רגב: יפה.

מירי רגב: יישר כוח.

מירי רגב: מבחינתי נאמרו הדברים לפרוטוקול לגבי הדיור הציבורי וגם הונח מכתב ויונח מכתב עד ההצבעות וההסתייגויות.

מירי רגב: הסיכום הוא, גם בהתייעצות שלי לאורך כל הדרך עם רן שמלווה אותי הרבה מאוד זמן בכל סוגיית הדיור הציבורי, לא הייתי מוכנה להביא את זה לכאן עד שוועדת הכספים לא תצביע על הקרן של המיליארד ומאה.

מירי רגב: רק אתמול היא הצביעה ולכן היה לי חשוב להביא את ה רק אחרי ההצבעה שלה.

מירי רגב: אין לנו שליטה על מה שקורה בוועדת כספים אבל מרגע שוועדת כספים הצביעה על המיליארד ומאה וקיבלנו תוספת של 110 מיליון שקלים כל שנה במשך שלוש שנים לטובת שיפוץ דיור ציבורי ומועדוניות, זה מבחינתי פתח את הפתח להביא את הנושא התכנוני בלבד ולא הקנייני.

<שלמה בן אליהו: עוד דבר שקיבלנו בהשתדלותך הוא שתקציב שלא ינוצל, נניח תקציב שיפוץ מועדוניות ב-2014 - ואנחנו כבר לקראת סוף שנה ועד שיוצאים המכרזים לוקח זמן - שלא ינוצל, עובר ל-2015.

מירי רגב: זאת אומרת, בכל מקרה זה כסף שיישאר לדיור ציבורי ולמועדוניות.

מירי רגב: יישר כוח.

מירי רגב: תודה רבה גם לאריאל ותודה רבה גם לבן.

מירי רגב: רן, אם אתה רוצה להגיד משהו בכלל על סוגיית הדיור הציבורי, בבקשה ולאחר מכן אנחנו עוברים להקריא את ההבנות.

<עידן פינק: אני מאוד מבקשת להתייחס לנושא של הדיור הציבורי.

מירי רגב: אני מקבלת את המלצתו של היועץ המשפטי של הוועדה.

מירי רגב: אנחנו נאפשר התייחסות למי שיש לנושא של הדיור הציבורי, נסיים את הדיור הציבורי ואז נעבור להקראת הנוסח על ידי היועץ המשפטי של הוועדה.

<רן נלמד: אני רוצה להגיד תודה לחברת הכנסת רגב ולאנשים שעשו.

<רן נלמד: מה שאנחנו מקבלים כאן, בטח לא מושלם אבל הוא הרבה יותר טוב ממה שיש.

<רן נלמד: הייתי אתמול בדיון ארוך מאוד עם אלי אלאלוף על נושא הוועדה שלו ונושא הדיור עלה שם בגדול ובאמת הפחד היה שההמלצה של הוועדה שייצרו אלף דירות –שזאת הייתה המלצת הוועדה – לא תצליח להגיע לידי מימוש.

<רן נלמד: באותו זמן קיבלתי את הזימון לישיבה כאן היום.

<רן נלמד: אני הייתי מאוד אופטימי.

<רן נלמד: אני כנראה אופטימי מטבעי אבל הייתי מאוד אופטימי כי אמרתי שאני מרגיש שיש כאן שינוי.

<רן נלמד: צריך לזכור, אנחנו יושבים כאן ואנחנו דנים כאן חודשים ושבועות, כאן ובוועדות אחרות, על נושא של דיור ובכלל, ויש אנשים בחוץ שמחכים שיהיה להם פתרון.

<רן נלמד: יש גבול עד כמה אפשר לחכות ובאיזשהו שלב צריך לעשות איזשהו הסכם ואיזשהו הסדר שיוכל להזרים כספים חדשים למערכת.

<רן נלמד: אני יכול להגיד לכם שבחצי השנה האחרונה עבדתי ועקבתי מול משרד השיכון ומשרד האוצר בנושא קרן הדיור הציבורי שלא התרוממה ואני שמח שסוף סוף היא מתרוממת ואני יודע שמשרד השיכון כבר מתחיל להוציא מכרזים.

<רן נלמד: אגב, אני אשמח אם תפרסמו את הקריטריונים, לפי מה בוחרים ולאיזה דיירים קונים.

<שלמה בן אליהו: פשוט.

<שלמה בן אליהו: לפי הממתינים.

<רן נלמד: צריכים להיות קריטריונים.

<רן נלמד: אמר אתמול אלו אלאלוף בדיון שקיימנו וקיבלתי על זה אישוש ממשרד השיכון הבוקר, שגם הקריטריון או הבעיה בקריטריון למי שהיה פעם בעל דירה ולכן לא היה יכול לקבל דיור ציבורי אם הוא ירד מנכסיו, גם הדבר הזה הולך לרדת ולהתקצר לתקופה של חמש שנים או משהו כזה וגם זה עוד נדבך והישג טוב מאוד.

<רן נלמד: אני חושב שבסך הכול אנחנו מדברים על תקציבים שיגיעו למיליארד וחצי שקלים לטובת דיור ציבורי.

מירי רגב: ועוד 240 מיליון שקלים.

<רן נלמד: אני אומר בסך הכול הסכום יגיע למיליארד וחצי שקלים.

<רן נלמד: זה לא ממש משנה דרך איפה הם מגיעים, העיקר שהם יושקעו בדיור הציבורי.

<רן נלמד: אני חושב שזה חשוב ועל כך תודה.

מירי רגב: תודה רבה.

מירי רגב: אנחנו עוד נצטרך לשבת על הקריטריונים אבל נעשה זאת בהמשך.

דב חנין: שאלה.

דב חנין: רן, כמי שבאמת מתעסק בדיור ציבורי, איך אתה רואה באופן מעשי את ההתקדמות שלפי תחושתך נעשית?

דב חנין: מה הולך לקרות?

<רן נלמד: אני חושב שמה שהולך לקרות כרגע זה שיהיה מיפוי די מהיר של אני מניח בין 7,000 ל-10,000 דירות שיצטרכו להיכנס ולתת אותן למי שממתין בתור ולמי שעוד יצטרף.

<רן נלמד: הדבר השני, להתחיל לרכוש את הדירות.

<רן נלמד: אני יודע שבפתח תקווה כבר יצא מכרז אחד לעשרים דירות שרוצים לרכוש ולכן שאלתי גם על הקריטריונים כי הקריטריונים עדיין לא פורסמו.

<רן נלמד: אני יודע שיש קריטריונים, נמסר לי שיש קריטריונים, אני מודה שעוד לא הצלחתי לקבל אותם ואני אשמח מאוד אם אראה אותם.

<רן נלמד: צריכים להיות קריטריונים להחליט היכן קונים קודם, האם קונים באופקים או בנתיבות למי שמחכה וזכאי, או האם קונים במרכז וכדומה.

מירי רגב: איפה דנים באופן עקרוני על דיור ציבורי?

מירי רגב: בוועדת כלכלה?

<רן נלמד: כן.

מירי רגב: שם מוצגים הקריטריונים וכל הסוגיות האלה?

<שלמה בן אליהו: אני אסביר.

מירי רגב: אפרופו, בשבוע הבא חבר הכנסת דב חנין מוביל יחד עם ארגונים חברתיים את היום שמציינים בכנסת, יום הדיור הציבורי, ובוועדה הזאת נעסוק – ואתה תוזמן – בנושא תמ"א 38, חיזוק מבנים של דיור ציבורי והנושא החדש שהיום יאושר עם שר הפנים והוא שאנחנו הולכים להקים את העניין של התחדשות עירונית.

מירי רגב: אני מבינה שהיום במסגרת החוק של פינוי-בינוי שמביא גדעון סער, יש גם את העניין של התחדשות עירונית.

<בינת שוורץ: זאת החלטה נפרדת.

מירי רגב: זה יאפשר לוועדה לטפל בכל הסוגיות של התחדשות עירונית.

<בינת שוורץ: לא הרשות.

מירי רגב: לא הרשות.

מירי רגב: אנחנו לא אחראים לנושא הזה.

<שלמה בן אליהו: כיוון שיש לנו רשימות של הממתינים ואנחנו יודעים בדיוק מי הממתינים בתור, יודעים כל אחד ואחד מה האפיונים שלו, לכן אם יש לנו אפיונים שדרושות יותר נניח דירות קרקע או דרושות יותר נניח דירות בישוב מסוים, המכרזים שיוצאים או שיצאו מתייחסים בהתאם לאפיון של האנשים שממתינים, האם הם צריכים שלושה חדרים או ארבעה חדרים.

<רן נלמד: מה יקדם למה?

<רן נלמד: זה שזקוק לדירת קרקע או משפחה?

מירי רגב: אני לא רוצה לדבר על זה עכשיו.

מירי רגב: אני לא רוצה לדבר על הקריטריונים של הדיור הציבורי.

מירי רגב: ני חושבת שזה נושא חשוב וחשוב להעלות אותו בוועדה הרלוונטית.

מירי רגב: אני לא יכולה לקחת את כל הנושאים לוועדת הפנים אבל אני חושבת שוועדת הפנים סייעה כאן למרות שזה לא נושא באחריותה.

מירי רגב: ההישג של ועדת הפנים של מיליארד וחצי שקלים לטובת הדיור הציבורי, מה שלא היה, זה הישג גדול וחשוב לוועדת הפנים יחד עם ההישגים האחרים של הדיור בר השגה שהתחיל מה-ווד"לים דרך היעדים למינהל מקרקעי ישראל ודרך החוק הזה שנדבר עליו מאוחר יותר.

<עידן פינק: אני כאן בשם כל האימהות החד הוריות ואנשים שזקוקים לדיור ציבורי ולא יכלו להגיע היום במיוחד לאור העובדה שהם תקועים במרחבים מוגנים כאשר לחלקם אין מרחבים מוגנים והם לא יכולים לעזוב את הילדים שלהם.

<עידן פינק: החוק הזה ממש הצלה עבורם.

<עידן פינק: כמובן שאנחנו מאוד מברכים על כך שסוף סוף הקימו קרן כדי לקנות דירות חדשות אבל הבעיה שלנו היא שהקרן הזאת הייתה צריכה לקום כבר לפני עשרים שנים עם החוק של רן כהן.

<עידן פינק: זה מאוד מבורך שהיא קמה, אבל אנחנו באנו לדבר כאן על תכנית.

<עידן פינק: כולנו יודעים שמבחינת הכספים שמגיעים לדיור הציבורי, היה מגיע 2.5 מיליארד שקלים וכאן מובטח לנו רק חצי מהסכום.

<עידן פינק: ועדת אלאלוף גם דיברה על כך שצריך להרחיב את הזכאות, במקום לכבות שריפות עם המיליארד ומאה האלה, שזה מאוד מבורך שהשיגו את הסכום הזה, אבל זה הולך לכבות שריפה ולא הולך לתת פתרון אמיתי לאוכלוסייה שלמה שכל פעם מחדש מביאים תכנית דיור, תכנית כזאת ותכנית אחרת, ואותה לא סופרים.

<עידן פינק: מירי, את מבחינתנו הנציגה שלנו בנושא הזה.

<עידן פינק: את הבטחת שאת תדאגי לאנשים האלה.

מירי רגב: יותר ממיליארד וחצי אני לא יכולה להביא.

<עידן פינק: שר האוצר באופן סיסטמתי מתעלם לגמרי מהאוכלוסייה הזאת.

מירי רגב: זה לא נכון.

מירי רגב: בואי נגיד את האמת.

מירי רגב: גם לי יש טענות על שר האוצר, כמו שאת יודעת, ואני גם אומרת אותן במליאה באופן ברור וחד אבל מה ששלו, זה שלו.

מירי רגב: אני חייבת לומר משהו.

מירי רגב: הדיור הציבורי עולה, בוודאי גם עלה בכנסת הקודמת ודב חנין בוודאי יודע את זה כי הוא מלווה את הנושא וכמו שאמרתי הוא גם מוביל את העניין של הדיור הציבורי.

<עידן פינק: נכון.

<עידן פינק: אנחנו עובדים אתו קרוב.

מירי רגב: נכון.

מירי רגב: הכסף הזה לא היה בעבר ויכול לומר לך את זה גם מנכ"ל משרד השיכון.

<עידן פינק: נכון ואנחנו מאוד שמחים שהוא מתקבל.

מירי רגב: זה בזכותו של שר האוצר הזה ובזכות הוועדה.

<עידן פינק: ה-ותמ"ל לא הולך להביא.

מירי רגב: אני מודיעה לך שאם לא היה לנו את ה-ותמ"ל, גם את המיליארד וחצי שקלים לא היינו מביאים.

<עידן פינק: המטרה של כולנו, אני מקווה, היא לפתור את הבעיה והבעיה היא שיש ממתינים שמחכים המון זמן ויש בעיה של עוני ומצוקה אותה צריך לפתור.

מירי רגב: צודקת.

<עידן פינק: הייתה ועדה של אלאלוף שאמרה שהולכים לטפל בנושא הזה וההמלצה מספר אחת שלה הייתה להרחיב את הקריטריונים כדי שבאמת יהיה פתרון לאנשים האלה.

<עידן פינק: החוק הזה לא הולך לתת פתרון.

מירי רגב: החוק לא מתעסק עם הקריטריונים.

מירי רגב: דב, יש לך פתרון?

מירי רגב: אני לא רוצה לדון על זה עכשיו ואני גם לא רוצה להרחיב אבל יש לך איזו הצעה שאפשר להביא מטעם חברי סיעות הבית לגבי קריטריונים?

דב חנין: אני בעד שנחשוב על זה.

מירי רגב: לדעתי זה גם לא עלה ביום הדיור הציבורי ולא ראיתי את זה באף נושא בוועדות.

מירי רגב: יכול להיות שהנושא הזה של קריטריונים וגם אימהות חד הוריות, בכלל יש לי הצעת חוק לגבי המזונות, שלא יורידו להן מזונות מהביטוח הלאומי כשהן עובדות ואני במשא ומתן עם שר הרווחה בעניין של החוק הזה.

מירי רגב: גם זה חוק שמלמד עוזר לי להוביל.

מירי רגב: בלי שום קשר, לנושא הקריטריונים שווה לקיים דיון.

<עידן פינק: אבל המיליארד ומאה לא יספיקו לקריטריונים אלא הם יספיקו רק לכבות את השרפה.

מירי רגב: לכל הדעות מיליארד וחצי שקלים זה סכום יפה.

<רן נלמד: אם אפשר לומר מילה על הקריטריונים.

מירי רגב: לגבי הקריטריונים, אני לא יכולה כרגע להתייחס אליהם.

<עידן פינק: אני לא מדברת על הקריטריונים.

<עידן פינק: השורה התחתונה היא שיש כאן בעיה והמיליארד ומאה אלה מתחילים אולי לכבות את השרפה אבל לא באמת לתת פתרון.

מירי רגב: נכון.

מירי רגב: זה לא יכול לתת פתרון לכולם.

מירי רגב: הלוואי ויכולתי.

<עידן פינק: חוק ה-ות"מל בא כדי לבנות כמות מסיבית של דירות כדי לייצר פתרון לעתיד והדיור הציבורי לא נמצא שם.

<עידן פינק: אנחנו באים ואומרים שחייבים שהדיור הציבורי יהיה חלק מזה כדי שבעתיד לא רק שיצטרכו כל הזמן לכבות את השרפה, אלא באמת יהיה אפשר לבנות כאן עתיד לדור הבא של הילדים שעכשיו יושבים במרחבים המוגנים.

מירי רגב: הדור הבא של הילדים, אני מקווה שלא יצטרך דיור ציבורי.

מירי רגב: הדור הבא של הילדים ילמד, יעבוד ויזכה לגור לא בדיור ציבורי.

<עידן פינק: איך הוא ילמד ויעבוד אם אין לו קורת גג?

<עידן פינק: אין לו קורת גג.

<עידן פינק: החוק הזה לא נותן פתרון לאנשים האלה.

<קריאה: בצרפת 15 אחוזים מהאוכלוסייה גרים בדיור ציבורי.

<קריאה: תמיד צריך דיור ציבורי.

<רן נלמד: בנושא הקריטריונים, יש שני דברים שצריך להביא אותם בחשבון כאשר האחד יכול להיות שכן נוגע גם לנושא הזה.

<רן נלמד: שכר הדירה בדיור הציבורי למי שמקבל סיוע בשכר דירה, ולא אותם 2,500 אנשים שממתינים בתור אלא למעלה מ-130 אלף משפחות, לא עודכן מאז 2008 או 2009.

<רן נלמד: אני חושב שצריך לדחוף את האוצר לתת תקציב נוסף לעדכון ועדכון שוטף של הסיוע בשכר דירה.

<רן נלמד: זאת נקודה אחת.

<רן נלמד: עם הקריטריונים יש בעיה ויש בעיה מאוד גדולה.

<רן נלמד: כמו שאמרתי, אתמול ועדת אלי אלאלוף וקיבלתי על זה אישור היום, אמרה שקריטריון אחד הולך להשתנות וזה הקריטריון שקובע זכאות לדיור ציבורי למי שהיה בבעלותו נכס.

<רן נלמד: עד היום הקריטריון הזה מדבר על מ-1971, מי שהיה לו נכס, לא יהיה זכאי לדיור ציבורי והולכים לשנות את הקריטריון הזה.

<רן נלמד: יש בהחלט מקום לשנות את הקריטריונים, בעיקר לגבי אוכלוסייה של אימהות חד הוריות שהיום לא עושים לרובן מבחני תעסוקה בגלל בעיות בירוקרטיות ולכן הן לא יכולות להיכנס לתור ולהיות זכאיות.

<רן נלמד: אנחנו הגשנו למשרד האוצר והגשנו גם למשרד השיכון הצעה לשינוי הקריטריונים.

מירי רגב: תעביר את זה גם אלינו, לחברי ועדת הפנים.

<עידן פינק: באיזה כסף זה יהיה?

מירי רגב: לא.

מירי רגב: אני לא פותחת דיון על הדיור הציבורי.

מירי רגב: גיל, אחריו חברת הכנסת זנדברג ואחר כך אנחנו עוברים לקריאת ההצעה ולהתייחסות.

מירי רגב: דב, לא היית בקטע הראשון.

מירי רגב: היום לא התכוונתי לקיים דיון אלא רק לעדכן אתכם לגבי התיאום.

מירי רגב: הופץ נוסח מעודכן כדי שתוכלו לעבור עליו וביום שלישי יהיה לנו יום דיונים מלא על ההסתייגויות וביום רביעי יהיו הצבעות.

<קריאה: סליחה, גם אני ביקשתי את רשות הדיבור.

מירי רגב: אתה ביקשת, אבל סגרתי את זכות הדיבור בעניין הזה.

<גיל גן-מור: קודם כל שאלת הבהרה ואז גם הערה.

<גיל גן-מור: לגבי הקרן והמיליארד מאה, האם זה לא מתבקש לפי החוק או שיש כאן תוספת?

מירי רגב: החוק לא קוים.

מירי רגב: בואו נודה על האמת.

מירי רגב: החוק לא קוים.

מירי רגב: יש הרבה חוקים שלא מקוימים.

<תומר רוזנר: בנוסף לזה הממשלה גם ביקשה לבטל אותו.

מירי רגב: נכון.

מירי רגב: הממשלה ביקשה לבטל אותו.

מירי רגב: החוק לא קוים והממשלה ביקשה לבטל אותו.

מירי רגב: אני אמרתי שעד שהקרן לא מאושרת, החוק הזה לא בא לדיון.

<גיל גן-מור: הערה.

<גיל גן-מור: יש לנו המלצות של ועדת אלאלוף.

מירי רגב: דרך אגב, זה לא כאן.

<גיל גן-מור: אני יודע.

<גיל גן-מור: יכול להיות שאי אפשר להשיג הכול דרך חוק ה-ותמ"ל.

מירי רגב: אי אפשר.

<גיל גן-מור: אני מבין את ההתנגדות של הממשלה אבל בסופו של דבר ההמלצה העיקרית של ועדת אלאלוף לגבי כמה דירות בשנה.

<קריאה: 700 עד אלף בשנה.

<גיל גן-מור: דירות בעלות של 450 מיליון שקלים.

<גיל גן-מור: יש לנו גם המלצה על שיפוץ דירות בעלות של 53 מיליון שקלים בשנה אבל כל זה רק בשלוש שנים.

מירי רגב: אני הבאתי כרגע 110 מיליון לשלוש שנים.

מירי רגב: אני לא יכולה להתעסק בכל בעיות הדיור הציבורי.

<גיל גן-מור: יש לי הצעה קונקרטית.

<גיל גן-מור: כאן אני הולך לחוק המע"מ אפס שמדבר על שלושה מיליארד שקלים בשנה, חוק שהוא רגרסיבי והוא הולך לעזור לאוכלוסייה היותר מבוססת במדינת ישראל.

<גיל גן-מור: אני חושב שחברי הכנסת צריכים להגיד לשר האוצר שאי אפשר להעביר את חוק מע"מ אפס בשלושה מיליארד שקלים בשנה לפני שהדבר המינימלי הזה - - -

מירי רגב: סליחה, ועדת אלאלוף הציגה את מסקנותיה בוועדת הכספים.

מירי רגב: נכון?

<גיל גן-מור: נכון.

מירי רגב: יושב ראש ועדת הכספים דן במע"מ אפס, נכון?

מירי רגב: שיתמקח הוא עם האוצר.

מירי רגב: אני את שלי עשיתי על חוק ה-ותמ"לים, על הדיור הציבורי.

מירי רגב: גמרנו.

מירי רגב: מיליארד וחצי, לא יכולה יותר.

מירי רגב: תאמין לי שהוועדה הזאת עסקה מעל ומעבר ועשתה מה שאף פעם ועדות פנים לא עשו וזה לא בתחום שלנו, בזכות חוק תכנוני.

מירי רגב: בואו נודה על זה.

מירי רגב: אני באמת רוצה לעשות יותר, אבל יש גבול למה שאפשר לעשות.

מירי רגב: תמר זנדברג, רק על הדיור הציבורי.

תמר זנדברג: רק על הדיור הציבורי.

תמר זנדברג: קודם כל, אני רוצה, מירי, חברת הכנסת רגב, לברך אותך באופן אישי.

מירי רגב: לא, לא אותי.

מירי רגב: את הוועדה.

תמר זנדברג: לא.

תמר זנדברג: אותך באופן אישי כחברת כנסת.

תמר זנדברג: אני התחלתי את דרכי כאן בכנסת, הפעם הראשונה שדרכתי בבניין היה כעוזרת פרלמנטרית של חבר הכנסת רן כהן שנלחם על החוק הזה, על חוק הדיור הציבורי, במסגרתו נמצאת גם אותה קרן שעכשיו אנחנו מדברים עליה.

תמר זנדברג: אני ממליצה לכולם לקרוא את הספר שלו "המלחמה על הבית" שהוא כתב.

תמר זנדברג: זה ספר יחיד מסוגו בישראל שמתאר את המאבק על החוק ואיך הוא העביר אותו, לרבות הרבה דיירים כאן, ורן מלמד מככב בספר הזה ועוד הרבה שליוו את המאבק הזה.

תמר זנדברג: החוק הזה, המטרה שלו הייתה הפרטה חברתית בצד אחד, כלומר, מכירת הדירות לדיירים החלשים ביותר.

תמר זנדברג: בעצם החוק הזה בפעם הראשונה בחייהם הפך אותם לבעלים של רכוש משמעותי שיוכלו גם להוריש לילדיהם ומהצד השני קרן שתקצה את הקצאת הכסף לבניית דיור ציבורי חדש על מנת שמלאי הדיור הציבורי יוכל להתחדש ובעצם לא חוסל בעקבות החוק הזה.

תמר זנדברג: החוק הזה, כפי שציינה עידן, עבר לפני כמעט 16 שנים ובעצם מעולם לא קוים, לא החלק הראשון שלו ולא החלק השני שלו.

תמר זנדברג: פתחתי בדבריי ואמרתי שאני רוצה לברך אותך באופן אישי.

תמר זנדברג: אני חושבת שקיום החוק הזה בפעם הראשונה מהיום שהוא עלה, זאת באמת פריצת דרך.

תמר זנדברג: העובדה שמלאי הדיור הציבורי הלך והידלדל ומהצד השני שלו לא התחדש, זה פשע שבאמת פגע באוכלוסייה החלשה ביותר ואני באמת רוצה לברך אותך על זה באופן אישי, על ההישג הזה כחברת כנסת.

תמר זנדברג: אני כן רוצה להגיד שהאתגר הגדול ביותר של הדיור הציבורי לטווח הארוך הוא היכולת שלנו להחיל את הפתרון של הדיור הציבורי בתוך המעטפת של פתרונות הדיור הכוללים בישראל.

תמר זנדברג: זה היה משבר הדיור שעליו יצאנו למחאה החברתית, זה היה משבר הדיור שעליו נבחרה הממשלה הזאת וזאת הייתה ההבטחה הראשונה שלה.

תמר זנדברג: החוק הזה, את אמרת מירי, ליווית אותו לכל אורך הדרך ואמרת שהוא לא יעבור בלי דיור ציבורי ואנחנו גיבינו אותך בהבטחה שתהיה התחדשות אינהרנטית של הדיור הציבורי בתוך הנושא התכנוני.

תמר זנדברג: דיברנו על זה גם בהקשר של דיור בר השגה בחוק הקודם, ב-וד"לים.

תמר זנדברג: אמרנו שבלי שתהיה כניסה אינהרנטית של פתרונות דיור מגוונים לא רק לאוכלוסייה אחת בתוך ועדות התכנון, במלים אחרות, בלי שאנחנו נקצה אחוז מסוים מכל פרויקט דיור לדיור ציבורי ולאחר מכן לדיור בר השגה, אז אנחנו נמשיך, אנחנו חברי הכנסת וחברי הכנסת אחרינו ואחרי אחרינו, כמו עניים בפתח, כל פעם לקבץ נדבות מול האוצר, פעם למיליון ופעם למיליארד בשביל פה דירה ושם דירה אבל לא נגיע למצב שישראל לוקחת אחריות כוללת על הדיור שלה החל מהדיור הציבורי ועד לדיור בר השגה לאורך כל הדרגים שלו.

תמר זנדברג: אנחנו תכף נגיע לדיון על חוק ה-ותמ"ל שהוא חוק קשה מאוד וחוק דורסני ובעייתי.

תמר זנדברג: זה חוק שמוחק ודורס את מערכת התכנון בשם ערכים שאני לא יודעת מה הם.

תמר זנדברג: היינו מוכנים לגבות אותך במאבק שכאן ייכנס בפעם הראשונה בישראל דיור ציבורי כחלק מתכנון של פרויקטים חדשים וזה לצערי פספוס הזדמנות שזאת בכייה לדורות.

תמר זנדברג: על הבעיות של חוק הדיור התכנוני עצמו, אנחנו בטח עוד מעט נתחיל לדבר.

תמר זנדברג: \

<קריאה: איך את יודעת שהסכום של המיליארד ומאה יבוא בפועל?

מירי רגב: אנחנו עוברים להקראת הנוסח המתואם.

<תומר רוזנר: אני אסביר את התהליך שנעשה ומה מונח בפנינו ולאחר מכן אני אבקש מרוני להציג את הפרטים.

מירי רגב: הדיון היום עד 10:00.

מירי רגב: אין כוונה לעשות כאן דיונים אלא רק הצגה.

מירי רגב: ביום שלישי יהיו הדיונים.

מירי רגב: ב-10:00 יהיה כאן שר הפנים לחוק הפינוי ובינוי.

<תומר רוזנר: בעקבות החלטת הוועדה שהתקבלה קודם, אנחנו נתייחס כמובן רק לחלקים שהוועדה רוצה להביא בנפרד בשלב הזה, שזה החלק התכנוני, פרקים א' עד ג', ושאר הסעיפים שלא פוצלו, כמובן בכפוף לכך שהמליאה תאשר את הצעת הוועדה.

<תומר רוזנר: הוועדה קיימה שורה ארוכה של דיונים בנושא ועלתה שורה ארוכה של הערות והתייחסויות.

<תומר רוזנר: בעקבות הדיונים וההערות האלה, קיימה יושבת ראש הוועדה ישיבות עם נציגי הממשלה, בחלקן אנחנו השתתפנו ובחלקן לא, בהן בעצם נדונו כל ההערות שעלו בוועדה, בין על ידי יושבת ראש הוועדה, בין על ידי חברי כנסת אחרים ובין על ידי גורמים מן הציבור.

<תומר רוזנר: לאחר דין ודברים עם הממשלה, מוצגת בפניכם הצעה מתוקנת בה נכללו ההערות שסוכמו בין יושבת ראש הוועדה לבין הממשלה כהצעות שיובאו בהסכמה מטעם הוועדה, מטעם יושבת ראש הוועדה כהצעה לוועדה להביא את זה להצבעות.

מירי רגב: מנכ"ל משרד השיכון, אתה יכול ללכת.

מירי רגב: אתה יכול להיות סמוך ובטוח שעד שהמכתב הזה לא יהיה חתום על ידי האוצר, לא יהיו הצבעות בוועדת הפנים על חוק ה-ותמ"ל.

מירי רגב: תירגע.

מירי רגב: זה המכתב שעליו הם צריכים להיות חתומים?

מירי רגב: בבקשה, תמשיך.

<תומר רוזנר: הנוסח שבפניכם מציג את כל השינויים מן הנוסח המקורי שבו דנה הוועדה שהוא הנוסח הממשלתי.

<תומר רוזנר: השינויים מסומנים באדום.

<תומר רוזנר: אנחנו נתייחס כרגע רק לאותם שינויים שהוועדה עדיין לא החליטה עליהם - או שיושבת ראש הוועדה לא החליטה כי למעשה הוועדה עדיין לא החליטה כל החלטה בהצעה הזאת – שהם שונים מאלה שנדונו וסוכמו על ידי יושבת ראש הוועדה כהצעה מטעמה.

מירי רגב: חלק עם עלו כהצעות של החברים כאן.

<תומר רוזנר: נכון.

<תומר רוזנר: אמרתי.

<תומר רוזנר: גם הערות מטעם החברים וגם מטעם הציבור.

<תומר רוזנר: בהמשך הדברים רוני תתייחס לאותם שינויים שהם שינויים חדשים שיושבת ראש הוועדה לא קבעה אותם כשינויים כבר בדיונים הקודמים, אבל ההצעה שתובא להצבעות כוללת גם את השינויים שאנחנו לא נתייחס אליהם ומופיעים בנוסח כי הם כבר שינויים שהוצעו על ידי יושבת ראש הוועדה מהנוסח המקורי.

<תומר רוזנר: אני רוצה להדגיש שגם הדברים שאנחנו נציג כרגע, אלה דברים שנדונו לעומק בדיונים והוצעו הצעות שונות והיה דין ודברים, כפי שאמרתי, ואלה ההצעות שסוכמו בעקבות אותם דיונים שקוימו הן בוועדה והן מחוץ לוועדה בין נציגי הממשלה לנציגי הוועדה.

<תומר רוזנר: אני מבקש מרוני להציג את השינויים כסדרם לפי סעיפי החוק.

<רוני טיסר: סעיף 1, מטרות החוק.

<רוני טיסר: הוסכם כי הסעיף יקבע בין היתר שמטרת החוק היא לקדם את יצירת היצע של יחידות דיור להשכרה לטווח ארוך ויחידות דיור להשכרה במחיר מפוקח.

<רוני טיסר: כמו כן יתווסף וייאמר שכמובן מטרת החוק היא להגדלת היצע יחידות הדיור ככלל.

<קריאה: זה היה בנוסח המקורי.

<תומר רוזנר: כן.

<תומר רוזנר: זה הושמט.

<רוני טיסר: בסעיף 2.

<רוני טיסר: לגבי הגדרת מבנה ציבור, ההגדרה תותאם להגדרה בסעיף 188, כך שהיא תכלול גם מוסדות קהילתיים, מבני ביוב ומתנים לאספקת מים, תחנות רכבת ואוטובוס.

<רוני טיסר: מצד שני ההגדרה צומצמה בהתאם לסעיף 188, כך שהיא לא תוכל לכלול כל מבנה של המדינה.

<רוני טיסר: עדיין בסעיף 2, הגדרת תכנית מועדפת לדיור.

<רוני טיסר: מכיוון שהמטרה של החוק הזה היא לקדם תכניות גדולות ומורכבות, הועלה רף יחידות הדיור המינימלי שתכנית כזאת צריכה לכלול מ-500 ל-750 כאשר בישוב מיעוטים נשאר שיעור הדירות על 500.

<רוני טיסר: סעיף 3 להצעת החוק.

<רוני טיסר: הוסכם כי לא יוקם במסגרת ה-ותמ"ל ישוב חדש.

מירי רגב: הם רצו שיוקם ישוב חדש ואמרנו שלא יוקם ישוב חדש במסגרת ה-ותמ"ל.

מירי רגב: גם הגדלנו את 500 ל-750.

<רוני טיסר: לסעיף 5.

<רוני טיסר: הצעת החוק המקורית קובעת כי יהיה ניתן שחלק בלתי מוגבל של התכנית יהיה מתארי.

<רוני טיסר: על מנת להבטיח שיהיו אלו תכניות שניתן יהיה להוציא אותן לפועל בטווח זמן סביר סוכם כי התכנון המתארי יתאפשר רק אם קיים תכנון מפורט ל-750 יחידות דיור לפחות וכמובן בישוב מיעוטים בהתאמה, 500 יחידות דיור.

<רוני טיסר: באותו סעיף, סעיף 4, לעניין שימושים נוספים.

<קריאה: שכחת לציין שהייתה הצעה אחת קונסטרוקטיבית של הייעוץ המשפטי לוועדה לקבוע שיוכל להיות דיוק של גבולות ההכרזה.

<קריאה: גם את זה רוצים להחזיר.

<רוני טיסר: נכון.

<רוני טיסר: הנוסח הזה הוקרא.

<רוני טיסר: בעצם הממשלה תקבע והוועדה תוכל לקבוע את הגבולות.

<רוני טיסר: לעניין השימושים הנוספים, הערה שהועלתה על ידינו בוועדה.

<רוני טיסר: הסיכום היה שמכיוון שהתכניות האלה אינן מיועדות להסדיר את כל בעיות התשתית של האזור ובעיות שאינן קשורות לסביבה ולמתחם עצמו, ההוראות יוכלו לכלול הוראות רק לעניין הסדרות תשתיות רק אם הן נדרשות בעיקר לשמש את הדירות וסביבתן.

<קריאה: אנחנו חושבים שהמילה "בעיקר" עשויה ליצור תסבוכת משפטית.

<קריאה: מה זה בעיקר?

<קריאה: אנחנו רוצים להגיד בין היתר.

<קריאה: אני חושב שזה מאוד נכון.

<קריאה: זה ימנע התדיינות מיותרת.

מירי רגב: זה הסיכום.

מירי רגב: אתם רוצים לפתוח אותו?

מירי רגב: נצא מהחדר ונתחיל את הדיונים מחדש.

<קריאה: זה עניין של נוסח.

<תומר רוזנר: לא, זה לא עניין של נוסח.

מירי רגב: לגבי ענייני נוסח, שב אחר כך עם תומר.

מירי רגב: אני לא מתעסקת בניסוחים אלא במהות.

מירי רגב: זה מה שנסגר.

מירי רגב: אתם רוצים?

מירי רגב: זה מה שיש.

מירי רגב: אתם לא רוצים, נחזור לחדר ונחזור לוויכוחים ליליים שהיו כאן במשך שבועות רבים.

<קריאה: אני אעיר שיש כאן איזה קושי של נוסח שאנחנו נרצה לדון בו.

<תומר רוזנר: זה לא נוסח.

מירי רגב: זה לא נוסח.

מירי רגב: זאת מהות.

מירי רגב: גברתי בינת שוורץ, שלום לך, טוב שנזכרת להגיע ולא היית שותפה לכל הדיונים האלה בשבועיים האחרונים.

מירי רגב: אם יש לך הערות, נא לפנות לשר.

מירי רגב: זה הנוסח מבחינתנו.

מירי רגב: אם יש שינויי נוסח, יטופל הנוסח.

מירי רגב: אם אין שינויי נוסח, אנחנו נפתח את החוק חדש.

מירי רגב: אין שום בעיה, אפשר לפתוח את החוק מחדש ולקבל את אישורו של שר האוצר לפתיחתו.

מירי רגב: אם יש ענייני נוסח, שב עם תומר ותסגור את זה אתו.

מירי רגב: אם יש שינויי נוסח, תומר יוציא נוסח מעודכן להסתייגויות.

<תומר רוזנר: זה לא נוסח.

<רוני טיסר: שימושים נוספים שנדרשים בשל ההשלכות הכלכליות.

<רוני טיסר: סוכם כי יהיו אלה רק שימושים שנדרשים לשימושים או לתעסוקה או למסחר.

<תומר רוזנר: לדיור בר השגה נתייחס בסוף כי ההצעה שמופיעה בפניכם לא מעודכנת.

<תומר רוזנר: ההצעה שמסומנת בצהוב היא הצעה שהייתה על השולחן ובסופו של דבר סוכמה הצעה אחרת שלא מופיעה בפניכם ואנחנו נציג אותה במפורט בהמשך.

דב חנין: אני רוצה לשאול.

דב חנין: גברתי נמצאת בסעיף קטן (1).

דב חנין: סעיף קטן (2) מחוק.

דב חנין: אני מדבר על עמוד 4.

דב חנין: מה קרה עם סעיף קטן (2)?

דב חנין: סעיף קטן (2) מדבר על הדירות הקטנות.

<תומר רוזנר: הסעיף הזה נמחק כיוון שהסעיף הזה הוגש לפני שתוקן תיקון 101.

<תומר רוזנר: בתיקון 101 נקבע שכל תכנית של כל מוסד תכנון, מעל מאה יחידות דיור שמן הסתם התכניות האלה הן חלק מהתכניות - - -

מירי רגב: התכניות האלה, מעל 750 יחידות.

<תומר רוזנר: ייכללו דירות קטנות ויש שם הסדר מפורט איך אפשר לסטות מהקביעה הזאת של החוק.

<תומר רוזנר: זה כמובן גם היה ביוזמת הוועדה.

<תומר רוזנר: החוק הזה קובע שכל הוראות חוק התכנון יחולו אלא אם כן נקבע אחרת בחוק הזה במפורש ובחוק הזה לא תיקבע הוראה אחרת לעניין דירות קטנות ולכן ההוראה הכללית שקבועה בחוק התכנון והבנייה לעניין דירות קטנות, תחול גם כאן.

דב חנין: כמו שאתה אומר, בצדק, בתיקון 101 נקבעו גם אפשרויות לעקוף בתכנית רגילה ולא בתכנית ותמ"ל.

דב חנין: בתכנית רגילה נקבעו הוראות שמאפשרות לעקוף את החובה לעגן או לשריין כמות מסוימת של דירות.

<תומר רוזנר: לא לעקוף אלא לסטות ממנה.

דב חנין: לסטות.

דב חנין: בסדר.

דב חנין: כאן לעומת זאת, במנגנון שהוצע על ידי הוועדה באיזשהו שלב מהדיונים, בעצם במנגנון ה-ותמ"לי לא הייתה אפשרות, עד כמה שאני זוכר את הנוסח, לעקוף.

דב חנין: זאת הייתה הוראה קוגנטית שאינה ניתנת לסטייה ממנה.

<תומר רוזנר: לא.

<תומר רוזנר: גם כאן ההצעה שנדונה בוועדה הייתה הוראה שקובעת שיהיו דירות קטנות במנגנון מאוד דומה למנגנון שהוצע.

דב חנין: איפה המנגנון הדומה?

<קריאה: ההצעה המקורית לא דיברה על שיעור מינימלי אלא על זה שצריך לקבוע באופן כללי הוראות.

<תומר רוזנר: כן, ההוראה היא הוראה מאוד מאוד כללית.

<תומר רוזנר: היא לא קובעת אחוזים, היא לא קובעת כמות, היא לא קובעת שום דבר.

<תומר רוזנר: היא קובעת הוראה מאוד מאוד כללית.

<תומר רוזנר: הוועדה הזאת יכולה לקבוע הוראות לעניין דירות קטנות ואפילו לא חייבת.

<תומר רוזנר: מחקנו את זה והמחיקה נועדה להבטיח שלא ייאמר שיש כאן הוראה מיוחדת לעניין דירות קטנות שגוברת על ההוראה הכללית שבחוק התכנון והבנייה.

מירי רגב: הנושא של דירות קטנות הוא נושא שאני חושבת שקיבענו אותו היטב בסעיף 101 והוא הבסיס לכל חוקי התכנון.

<תומר רוזנר: הוא יחול גם כאן.

מירי רגב: הוא יחול בכל חוק שכמובן נגזר או נשען על חוק התכנון.

<רוני טיסר: עדיין בסעיף 4, סעיף קטן (ח).

<רוני טיסר: הוסכם שלעניין הסטיות מתכניות מתאר ארציות, הוועדה תיתן את דעתה ודיון בתכנית לשינויים המוצעים מתכניות מתאר ארציות או מתכניות מתאר מחוזיות ותציין בתכנית את השינויים המוצעים.

מירי רגב: לגבי הניסוח, אמרנו.

מירי רגב: כל מה שקשור לניסוח, דברו עם תומר אחרי הישיבה.

מירי רגב: כל מה שקשור למהות, זה כאן.

<רוני טיסר: לסעיף 5, סעיף קטן (א) פסקה (12), לעניין ייצוג הרשויות המקומיות.

<רוני טיסר: הורחבה נציגות השלטון המקומי משלושה חברים לארבעה חברים.

<קריאה: משניים לשלושה.

<רוני טיסר: לא.

<רוני טיסר: ראש הרשות המקומית וכן שלושה.

<רוני טיסר: סעיף 6א הוא סעיף חדש שנוסף שנועד לפתור מקרים בהם אחד מנציגי השלטון המקומי יושב בוועדה או בוועדת המשנה והסעיף קובע שבמידה והמצב הזה מתרחש, יושב ראש הוועדה ממנה נציג אחר מבין נציגי השלטון המקומי.

<רוני טיסר: 6א.

<רוני טיסר: הגישה הרשות המקומית שבשטח השיפוט שלה נכלל רוב שטחה של התכנית הנדונה התנגדות לתכנית, ימנה היושב ראש לדיון בתכנית בוועדה ובוועדת משנה להתנגדויות חבר אחר מבין נציגי הרשויות המקומיות.

<קריאה: זה גם במקרה בו היא הגישה את התכנית?

<תומר רוזנר: לא.

<תומר רוזנר: אם היא הגישה את התכנית, היא יכולה לדון.

<קריאה: זאת באמת שאלה כי משרד האוצר יכול להגיש את התכניות, משרד הפנים יכול להגיש את התכניות ורשות מקרקעי ישראל, וכולם ישבו בהתנגדויות.

מירי רגב: כל ההערות של הממשלה, תסגרו בממשלה.

מירי רגב: את הנוסח הזה סיכמנו.

מירי רגב: טוב שנזכרתם והתעוררתם.

מירי רגב: זה הנוסח.

מירי רגב: נקודה.

<תומר רוזנר: אם זה יחול על כל מגיש תכנית, בבקשה.

<קריאה: אפשר להתייחס לסעיף 5?

מירי רגב: עכשיו זאת הקראה.

<רוני טיסר: לסעיף 8.

<רוני טיסר: הצעת החוק המקורית קבעה כי מקום בו נדרש אישור לפי תמ"א 35 למוסד תכנון כלשהו, הסמכות הזאת תועבר ל-ותמ"ל.

<רוני טיסר: סוכם כי במקום בו נדרש אישור של המועצה הארצית, לא יוקנו לוועדה סמכויות אלא אם כן הממשלה הורתה על כך במפורש בצו בעת ההכרזה על המתחם.

<רוני טיסר: לסעיפים 10 ו-16, אני אומר בקיצור כי ההערה הוצגה בוועדה.

<רוני טיסר: סוכם כי הודעה הן על קליטת התכנית והן על הפקדתה תישלח לעוד גורמים שאתם יכולים לראות לפניכם בנוסח הן בסעיף 10 והן בסעיף 16 והתכנית שהוגשה תפורסם באתר האינטרנט של משרד הפנים.

<רוני טיסר: לסעיף 12 בהצעת החוק.

<רוני טיסר: נוספה פסקה (2א).

<רוני טיסר: הוסכם כי חוות דעת המתכנן תכלול גם את מידת התאמתה של התכנית לתכניות מתאר ארציות ומחוזיות.

<רוני טיסר: כמו כן נוסף סעיף קטן (ג).

<רוני טיסר: בהצעת החוק המקורית נקבע כי המתכנן רק יתייחס לחוות דעת היועצים המקצועיים שהוגשו לו.

<רוני טיסר: הוסכם כי לחוות דעת המתכנן יצורפו חוות הדעת עצמן של היועצים המקצועיים וכן אם הוגשו הערות על ידי הוועדה המחוזית או על ידי מינהל התכנון לתכנית, גם הן יצורפו לחוות הדעת.

<רוני טיסר: לסעיף 13.

<רוני טיסר: הצעת החוק המקורית קבעה כי הוועדה יכולה לדון בתכנית רק דיון אחד בלבד.

<רוני טיסר: הוסכם כי הוועדה תהיה רשאית בנסיבות מיוחדות להמשיך את הדיון בדיון אחד נוסף בלבד שיתקיים תוך 14 ימים ואני אקריא את הסעיף.

<רוני טיסר: (ב) על אף האמור בסעיף קטן (א) רשאית הוועדה, בנסיבות מיוחדות שיירשמו, להחליט להמשיך את הדיון בתכנית לדיור לאומי בישיבה נוספת, אם ראתה שלצורך קבלת החלטה לגבי התכנית נדרשים מידע נוסף או חוות דעת מקצועית נוספת, או נדרשת בדיקתו של מידע או עניין שהועלה בדיון שקיימה בתכנית.

<רוני טיסר: (ג) החליטה הוועדה להמשיך את הדיון בתכנית לדיור לאומי כאמור בסעיף קטן (ב), תקיים בה דיו נוסף בתוך 14 ימי עבודה ממועד הדיון הראשון בה.

<רוני טיסר: בדיון תחליט הוועדה אחד מאלה: להפקיד את התכנית, להפקידה בתנאים שתקבע, לדחותה או להעבירה לדיון בוועדה החוזית שבתחום מרחב התכנון שלה כלול שטחה של התכנית.

<רוני טיסר: לסעיף 15 בהצעת החוק, פסקה (1), (2) ו-(3).

<רוני טיסר: על מנת להגביר את השקיפות ואת מעורבות האזרחים, הוסכם כי הודעה על התכנית תפורסם על שלט נוסף בסמוך לדרך ראשית הסמוכה לתחום התכנית.

<רוני טיסר: כמו כן יחולו הוראות חוק התכנון לעניין הפרסום בעיתון, זאת אומרת, שני עיתונים, וכן תפורסם הודעה באתר האינטרנט של הרשות המקומית.

<רוני טיסר: עם זאת הבהרנו שאם זה לא יפורסם באתר האינטרנט של הרשות המקומית זה לא יהווה פגם בפרסום ובקידום התכנית.

<רוני טיסר: לסעיף 17, לעניין העמדת מסמכים ופרסומם.

<רוני טיסר: הובהר שההוראות האלה לא באו לגרוע מהוראות סעיף 96(א) שנקבעו בחוק התכנון.

<רוני טיסר: זאת אומרת, גם מסמכים שהוגשו על פי חוק יועמדו לעיון ויפורסמו.

<רוני טיסר: לסעיף 19.

<רוני טיסר: נוספה הוראה במסגרת סעיף קטן (ג1) לפיה דוח החוקר בהתנגדויות יפורסם באתר האינטרנט של משרד הפנים בתוך שבעה ימי עבודה ממועד החלטת הוועדה.

מירי רגב: לסעיף קטן (ג), נאמר בתוך עשרה ימים מיום אישורה.

<תומר רוזנר: נכון.

<תומר רוזנר: זאת טעות דפוס שתוקנה.

<תומר רוזנר: היה כתוב במקור 16 ימים וזה תוקן למועד הנכון שהוא עשרה ימים.

<רוני טיסר: כמו כן נקבע מועד לגבי פרסום באתר האינטרנט על הודעה על אישורה של תכנית מועדפת שיהיה תוך עשרה ימים.

<רוני טיסר: סעיף 23א הוא סעיף חדש.

<רוני טיסר: נקבעו מועדים לאישור תכנית ותמ"לית תוך 24 חודשים ממועד הגשתה.

<רוני טיסר: 23א.

<רוני טיסר: מועדים לסיום הטיפול בתכנית הוועדה תחליט לאשר תכנית שבסמכותה או לאשרה בשינויים, לקבוע תנאים לאישורה או לדחותה, בתוך 24 חודשים ממועד הגשתה.

מירי רגב: זאת הסנקציה שביקשנו.

<תומר רוזנר: נכון.

מירי רגב: הסנקציה שביקשנו להכניס ובוועדה היו התייחסויות לעניין.

<רוני טיסר: 25.

<רוני טיסר: המועד לתחילת ביצוע תכנית לדיור לאומי והשלכות אי-ביצועה במועד ביצועה של תכנית מועדפת לדיור יחל בתוך ארבע שנים מיום שאושרה.

<רוני טיסר: לעניין סעיף זה יראו כתחילת ביצועה של תכנית, ביצוע בפועל של 25 אחוזים מכלל עבודות התשתית המתוכננות בשטח התכנית.

<רוני טיסר: שר השיכון ושר הפנים רשאים לקבוע כללים בדבר אופן חישוב שיעור עבודות התשתית כאמור.

<רוני טיסר: חלף המועד האמור בסעיף קטן (א), ימסור מתכנן המחוז הודעה על מצב ביצוע התכנית לוועדה המחוזית שבתחום מרחב התכנון שלה כלול שטחה שלה תכנית.

<רוני טיסר: לא הוחל בביצוע תכנית בתוך התקופה האמורה בסעיף קטן (א), לא יפקע תוקפה, ואולם התכנית תובא לדיון חוזר במועצה הארצית והיא תהיה רשאית להחליט לגביה בהתאם לסמכויותיה.

<רוני טיסר: סעיף 26 לחוק, לעניין מעמדה של תכנית.

<רוני טיסר: היה כאן חוסר בהירות משפטי ולכן הובהר מה מעמדה של תכנית לעניין שינויים שמוסד תכנון אחר מבקש לבצע בתכנית והובהר שלעניין זה מעמדה הוא תכנית מתאר מקומית שאושרה על ידי הוועדה המחוזית.

<רוני טיסר: יש סעיפים שנמחקו כאן אבל כל הדברים האלה הוצגו כבר בוועדה והוסכמו.

<רוני טיסר: סעיף 44, לעניין הארכת הוראת השעה.

<רוני טיסר: הוסכם כי הארכת השעה תיעשה בצו אבל רק לאחר שהתקבלה המלצת ועדת הפנים והגנת הסביבה ובאישור הכנסת, זאת אומרת, הצבעה במליאה.

<רוני טיסר: כמו כן נוספה הוראה שלעניין התקופות האלה יחול חוק זה על תכנית מועדפת לדיור שהופקה בהתאם להוראות סעיף 13.

<אלדר דוכן: אני רוצה להעיר על ההסבר כי זה נרשם בפרוטוקול.

<אלדר דוכן: מה שהקרא זה לעניין סעיף זה.

<אלדר דוכן: לעניין סעיף זה יראו תכנית מועדפת לדיור כתכנית מתאר מקומית שאושרה על ידי הוועדה.

<אלדר דוכן: סעיף זה עוסק אך ורק בעריכת שינויים בתכנית.

<אלדר דוכן: זה מה שסוכם.

<תומר רוזנר: נכון.

<רוני טיסר: זה מה שאמרתי.

מירי רגב: לנושא דיור בר השגה.

<תומר רוזנר: לגבי הדברים שהציגה יושבת ראש הוועדה.

<תומר רוזנר: אני אציג את ההסדר המוצע בעל פה והוא כמובן יופיע בנוסח שיופץ במהלך היום, עוד היום, להערות חברי הכנסת ולהצעות לוועדה.

<תומר רוזנר: ההצעה תאמר כך: במסגרת כל תכנית ייכללו לפחות שלושים אחוזים מיחידות הדיור.

מירי רגב: אמרנו שלושים אחוזים מכל תכנית צריכה להיות 15 אחוזים דירות להשכרה במחיר מפוקח ו-15 אחוזים דירות להשכרה במחיר השוק לטווח רחוק.

מירי רגב: שניהם לטווח רחוק.

<תומר רוזנר: נכון.

מירי רגב: זהו.

מירי רגב: שלושים אחוזים מכל תכנית.

<קריאה: בלי המילה לפחות.

<תומר רוזנר: ואם צריך יותר.

דב חנין: מה זה שלושים אחוזים?

דב חנין: זה חייב להיות בדיוק שלושים אחוזים ואם זה לא בדיוק שלושים אחוזים כל התכנית הזאת נופלת.

דב חנין: יש לכם יועצים משפטיים?

<עידן פינק: מה הבעיה עם זה?

דב חנין: אתם לא מבינים מה הבעיה?

דב חנין: אתם קובעים כאן מספר.

מירי רגב: הייתה לנו מלחמת עולם להגיע למספרים האלה.

מירי רגב: ברור לחלוטין שזה הישג אדיר שלא היה דבר כזה.

דב חנין: אני נותן להם עצה בחינם כיועץ משפטי.

דב חנין: להגיד שלושים אחוזים ולא לאפשר גמישות?

מירי רגב: זה תוקע אותם.

דב חנין: זאת פשוט איוולת משפטית.

דב חנין: לכן המילה לפחות שלושים אחוזים שמציע היועץ המשפטי של הוועדה, מאפשרת לכם סוג של נשימה.

דב חנין: אני פשוט נותן לכם את העצה הזאת בחינם.

מירי רגב: אני רוצה מינימום שלושים אחוזים.

מירי רגב: אם אפשר יותר, טוב.

<עידן פינק: אני לא יודעת מה זה מינימום.

<תומר רוזנר: אני אציג את ההצעה ותתייחסו.

דב חנין: אתם כורים כאן בור שבסוף תיפלו בו.

דב חנין: מה זה בדיוק שלושים אחוזים מ-4,991 דירות?

<קריאה: המילה "לפחות", בוועדה ידונו האם זה יותר או פחות.

<קריאה: המילה "לפחות" בטח לא פותרת.

<תומר רוזנר: כיוון שההצעה הזאת לא מונחת בכתב בפני הוועדה, אני מציע שהיא תוצג בצורה מסודרת במלואה ואחר כך תתייחסו אליה כמיטב שיפוטכם.

<תומר רוזנר: כל תכנית תכלול שלושים אחוזים דירות מיחידות הדיור כדירות להשכרה לטווח ארוך כמשמעותה בתוספת השישית לחוק התכנון והבנייה או דירות להשכרה במחיר מופחת כמשמעותן בהחלטות מועצת מקרקעי ישראל כאשר לפחות 15 אחוזים מתוך מאת האחוזים יהיו דיור במחיר מופחת, השכרה במחיר מופחת, ו-15 אחוזים יהיו השכרה לטווח ארוך.

מירי רגב: במחיר השוק.

מירי רגב: זה הדבר עליו התיישרנו.

מירי רגב: אם יש בעיות, לא קרה כלום.

<קריאה: יש סיפא.

<תומר רוזנר: כמו שאמרתי, לפחות שלושים אחוזים.

<תומר רוזנר: לאחר מכן תהיה הוראת גמישות שתאמר כך: הממשלה תהא רשאית במסגרת צו ההכרזה על המתחם לקבוע שיעור נמוך יותר מהשיעור הזה כשיעור מינימום להכללה בתכנית - - -

מירי רגב: לפי אותם קריטריונים שקבענו ב-וד"לים.

<תומר רוזנר: לפי אותם קריטריונים שנקבעו ב-וד"לים.

<קריאה: מה פתאום?

<קריאה: אתם לא מגבילים את הממשלה.

מירי רגב: מה אתה אומר?

מירי רגב: תקשיב טוב, דיברתי היום עם ארז היועץ המשפטי.

מירי רגב: יהיו קריטריונים לוועדה.

מירי רגב: לממשלה יהיו קריטריונים על פיהם היא תפעל.

מירי רגב: חברים, טוב שנזכרתם לדבר עם בינת.

מירי רגב: אפשר לסגור את הדיון.

מירי רגב: אין בעיה.

מירי רגב: תחליטו.

מירי רגב: יהיה, לא יהיה, אין בעיה.

מירי רגב: בואו נסיים את הצגה ובשבוע הבא לא יהיו הסתייגויות והצבעה.

מירי רגב: אני ישבתי אתכם שלושה שבועות.

מירי רגב: לא תהיה לכם הזדמנות לברוח מדיור בר השגה, דירות השכרה במחיר מפוקח.

מירי רגב: לא יעזור לכם.

מירי רגב: לא תהיה לכם ברירה.

מירי רגב: לא נעלים שטח ולא נעשה מטרות חברתיות.

מירי רגב: את הדירות הקטנות, זה כבר נכנס כחוק בתכנון ובנייה.

מירי רגב: יעדים במינהל מקרקעי ישראל, תודה לאל כפינו גם את זה וזה נכנס גם בחקיקה שאמורה להיות מוצגת לנו עד ה-1 באוגוסט.

מירי רגב: אני עוד לא יודעת אם זה יהיה במושב הזה ואם לא יהיה במושב הזה, יהיה בתחילת המושב הבא.

מירי רגב: זה יכול להיות בפגרה כי גם בפגרה נקיים דיונים.

מירי רגב: הנושא של שכירות, הוא החוק העיקרי.

מירי רגב: זה לא דן בדירות קטנות.

מירי רגב: החוק העיקרי הוא דירה להשכיר.

מירי רגב: יאיר לפיד נבחר על דירה להשכיר.

מירי רגב: דירה להשכיר, לפחות שלושים אחוזים.

<תומר רוזנר: זאת החלטת הממשלה.

מירי רגב: נכון.

מירי רגב: זאת החלטת הממשלה.

מירי רגב: זה מה שאמר לי ארז.

מירי רגב: רוצים, בסדר, לא רוצים, לא נמשיך.

מירי רגב: לא קיבלתי מכם ביטול תאגידי מים אלא בסך הכול קיבלתי דיור ציבורי.

<תומר רוזנר: הממשלה תוכל להחליט לקבוע שיעור נמוך יותר.

מירי רגב: כדאי שתקשיבו למה שאומר וקורא היועץ המשפטי ואחר כך תדונו בזה.

מירי רגב: חבל שלא דנתם לפני.

<תומר רוזנר: אני לא מקריא.

<תומר רוזנר: הממשלה תוכל לקבוע שיעור נמוך יותר של דירות להשכרה במחיר מופחת, דירות להשכרה לטווח ארוך, בקריטריונים כפי שנקבעו בחוק ה-וד"לים.

מירי רגב: דרך אגב, אין לי שם בעיה שהממשלה לא תחליט על זה.

מירי רגב: ארז יבוא ויאמר לא הממשלה אלא הוועדה עם שר הפנים.

מירי רגב: אין לי שום בעיה.

מירי רגב: בדיוק אותו מנגנון כמו וד"לים.

<קריאה: מה מנגנון?

<קריאה: ה-וד"לים מדברים על דירות קטנות בישוב.

מירי רגב: ובמה מדובר כאן בדירות להשכרה?

מירי רגב: באוויר, בים, ביבשה?

מירי רגב: מדובר גם בישוב, במתחמים.

<תומר רוזנר: גם שם מדובר על דירות להשכרה.

<תומר רוזנר: משקבעה הממשלה כן, יכללו הוראות התכנית בהוראות מפורטות את הדבר הזה המיישמות את החלטת הממשלה בנושא הזה.

<תומר רוזנר: כמובן, כפי שאמרתי בתחילה, ברירת המחדל היא שלושים אחוזים, 15 ו-15, כפי שציינתי, ואם הממשלה תקבע פחות, התכנית תקבע פחות.

מירי רגב: זה הנוסח עליו סוכם עם הממשלה.

<ערן ניצן: ה-וד"ל אומר משפט אחד: לא הוכח מאפייני היישוב.

<תומר רוזנר: לא נכון.

<ערן ניצן: למה לא?

<ערן ניצן: מה עוד אומר?

<תומר רוזנר: אני יכול להקריא.

<קריאה: היצע דירות.

<ערן ניצן: מה הקשר להיצע דירות קטנות?

מירי רגב: כאן אלה דירות להשכרה.

מירי רגב: או שאתה לא יודע לקרוא או שאתה לא מבין.

מירי רגב: דיברנו עכשיו על דירות להשכרה.

מירי רגב: אתה הרי מת שאני אכניס לכאן דירות קטנות אבל אני לא אכניס לכאן דירות קטנות.

מירי רגב: אתה מת שמתוך השלושים אחוזים אני אוריד את הדירות להשכרה ואני אכניס דירות קטנות אבל זה לא יהיה.

מירי רגב: לא יהיו בחוק הזה דירות קטנות כי אתם תהיו חייבים גם כך לקנות דירות קטנות.

מירי רגב: אמרנו שאנחנו לוקחים את אותו מנגנון על פיו פועלים ה-וד"לים, אותו מנגנון יהיה מנגנון ב-ותמ"ל.

מירי רגב: קרי, אם אלה דירות להשכרה ואתם רוצים שמי שיוכל להוריד את פר תכנית שהחוק קובע בכל תכנית, זאת תהיה הממשלה.

מירי רגב: איך הממשלה תקבע, על פי איזה קריטריונים?

מירי רגב: קריטריונים של כמה דירות להשכרה.

מירי רגב: ברור שאם בנתיבות לא צריך דירות להשכרה וצריך וילות, ברור שלא יבנו דירות להשכרה.

<ערן ניצן: אני מציע שבהתאם למדיניות.

<ערן ניצן: בסוף יש מדיניות.

מירי רגב: לא.

מירי רגב: המדיניות נקבעה.

מירי רגב: מדיניות הדיור, הממשלה מבצעת ועד עכשיו היא הצליחה מאוד.

מירי רגב: יש הצלחות גדולות למינהל מקרקעי ישראל בשיווק דיור.

מירי רגב: יש המון דירות קטנות, יש המון דיור ציבורי, יש הצלחות ענקיות לממשלה.

מירי רגב: זאת המדיניות שלה.

מירי רגב: בגלל שהיא כל כך טובה והמדיניות שלה נהדרת ואין משבר דיור והמדינה היא לא זאת שספסרה בקרקע – אנחנו נתנו לכם את החוק הזה והלכנו לקראתכם.

מירי רגב: אם היינו הולכים אתכם, במטרה היו רק 500 דירות.

מירי רגב: אז די.

מירי רגב: האמת ערן, הצלחת להתיש אותי.

מירי רגב: הגענו באמת לסיכומים.

מירי רגב: נפגשתי אתך יותר משאני פוגשת את המשפחה שלי שגם כך אני לא פוגשת אותה הרבה בימים האלה.

מירי רגב: די.

מירי רגב: מספיק.

מירי רגב: אין יותר ויכוחים על הנוסח ולא שהשגנו כאן הרבה.

<ערן ניצן: אפשר להתווכח על הנוסח כי עלינו לממשלה.

מירי רגב: אין בעיה.

מירי רגב: אני מוכנה.

מירי רגב: אני חוזרת להצעה של ארז, המשנה.

מירי רגב: ועדת ויפללא, מי שיכול לשנות את זה, שר הפנים.

מירי רגב: תחליטו, או זה או זה.

מירי רגב: אין בלי קריטריונים.

מירי רגב: לא יעזור לכם.

<בנצי ליברמן: באופן הזה את פוגעת בפריפריה.

מירי רגב: לא פוגעת בפריפריה.

<בנצי ליברמן: את פוגעת בפריפריה.

מירי רגב: תרוויח קצת פחות.

מירי רגב: במכירה של דירות קטנות, תממן.

<בנצי ליברמן: את יודעת שכבר מזמן אנחנו מממנים ומסבסדים את הסכמי הגג.

מירי רגב: יישר כוח להסכמי הגג.

<בנצי ליברמן: תרשי לי להסביר לך את העניין של ההחלטה הזאת.

<בנצי ליברמן: אני רוצה קודם כל לומר שאני מברך על החוק הזה.

<בנצי ליברמן: לפני שנתיים וחצי, אני מגיע לרשות מקרקעי ישראל והמחסנים ריקים לחלוטין.

<בנצי ליברמן: כדי שמדינה תוכל לנהל את קרקעותיה, היא צריכה לפחות מאה אלף יחידות דיור במחסנים שהיא תוכל לנהל אותן.

<בנצי ליברמן: פרויקטים שהם אפקטיביים, כדי שהיא תוכל לשווק אותם לא כל מעצורים.

<בנצי ליברמן: החוק הזה באופן עקרוני מאפשר באופן מהיר למלא את המחסנים.

<בנצי ליברמן: נכון להיום אנחנו נמצאים בלפחות שלוש-ארבע השנים לאישור תכנית, בחוק ה-ותמ"לים, הנחת עבודה של שנתיים וחצי, שנה וחצי-שנתיים, יהיו לנו מתחמים גדולים.

<בנצי ליברמן: ככל שאנחנו הולכים יותר לפריפריה, העלות או יותר נכון הרווחים של השכירות הם קטנים והחברות לא ייגשו לפרויקטים האלה.

<קריאה: אתה לא עושה סבסוד צולב בקרקע.

מירי רגב: אתם עושים סבסוד צולב בתאגידי מים.

<בנצי ליברמן: אני אסביר.

מירי רגב: אנחנו אומרים שאנחנו מחייבים אותם בכל תכנית לשים שלושים אחוזים, אומר כאן בנצי שיש כאן פריפריה ולא צריכים שם את הדירות האלה.

<בנצי ליברמן: אני אסביר לך.

מירי רגב: אתה לא צריך בנתיבות דירות להשכרה.

מירי רגב: אם הממשלה תראה את זה, היא תוריד את זה לאפס.

<בנצי ליברמן: תני לי שנייה ואחרי כן תמצאו את הפתרון.

<בנצי ליברמן: כרגע לדעתי הנוסח איננו מאפשר את מה שאת אומרת כי לכאורה זה בשוליים.

<בנצי ליברמן: אני רוצה שנבין את העניין.

<בנצי ליברמן: בואי ניקח למשל את קריית גת.

<בנצי ליברמן: בקריית גת אנחנו משווקים היום 7,500 יחידות דיור כאשר במשך שנתיים שווקו כל ה-7,500 ויש לנו תכנית נוספת ל-13 אלף יחידות דיור יחסית בסמוך למקום.

<בנצי ליברמן: בתכנון רגיל ייקח לי ארבע-חמש שנים, ותמ"לי – שנה וחצי.

<בנצי ליברמן: מקום מצוין.

<בנצי ליברמן: אגב, יותר מזה, המשמעות של מע"מ אפס היא שדירה לזוג צעיר תעלה 700-750 אלף שקלים.

<בנצי ליברמן: זה דיור בר השגה.

<בנצי ליברמן: מה יקרה במקום הזה?

<בנצי ליברמן: אם מחייבים אותנו שלושים אחוזים, אני מודיע לך שהתכנית הזאת לא יוצאת לפועל כי אם אני אוציא מכרזים כמו שהיום נהוג להוציא מכרזים - - -

מירי רגב: אני לא מחייבת.

מירי רגב: אני נותנת לכם נקודת בריחה.

<בנצי ליברמן: יפה.

<בנצי ליברמן: לפני שבועיים קיבלנו בקבינט הדיור על ארבעה וחצי מיליארד שקלים, מהצולב הזה, לפתרון בעיות.

<בנצי ליברמן: אין יותר כסף.

<בנצי ליברמן: אני כבר עובד על הג'אנטים.

<בנצי ליברמן: אתה יודע מה תקציב רשות מקרקעי ישראל?

<קריאה: אני יודע כמה נשאר.

<בנצי ליברמן: כמה נשאר לנו?

<קריאה: 500 מיליון כרגע.

<בנצי ליברמן: מה בדיוק עושים ב-500 מיליון?

<בנצי ליברמן: ב-500 מיליון אני מגרד מחלף אחד.

<קריאה: לא צריך מחלפים.

מירי רגב: כל היום בונים כיכרות.

<בנצי ליברמן: בקשתי שנקודת או שיקול הדעת, הוא צריך להיות באמת מנומק, אבל שיקול הדעת לא יהיה שיקול דעת שלמעשה מצמצמים את אופן שיקול הדעת.

<בנצי ליברמן: אם באמת מבחינה כלכלית זה לא הולך, זה שיקול דעת ראוי ונכון.

מירי רגב: לא יהיה.

מירי רגב: אם היינו מסתכלים רק על כלכלי, לא היה נגב.

<בנצי ליברמן: אין בעיה.

<בנצי ליברמן: המשמעות היא שבקריית גת, בקריות ובאותם מקומות, חוץ מאשר רמת גן ותל אביב, אין.

מירי רגב: בגלל שזאת הוראת שעה ובגלל שאתם צריכים לבוא ולדווח לוועדה על ה-ותמ"לים ועל הצלחתם, אם נראה בעוד שנה שאתם לא מסוגלים להביא דירות להשכרה בפריפריה בגלל - - -

<בנצי ליברמן: אבל יש מלחמה עכשיו.

מירי רגב: טוב שנזכרתם בזה.

מירי רגב: אנחנו יודעים את זה.

<בנצי ליברמן: אלה בדיוק הדברים שלא נותנים להיות באמת בצד האפקטיבי.

<בנצי ליברמן: אני חושב שנכון יהיה לאפשר מנימוקים שהם גם נימוקים כלכליים לפרויקט הספציפי עצמו כמו גודל ישוב, כלכליותו של פרויקט, לאפשר לממשלה בנימוקים להפחית את השלושים אחוזים.

<בנצי ליברמן: אני אומר שוב שזאת לא קריית גת אלא אלה הקריות, טירת הכרמל, כל אותם מקומות בהם יש לנו מתחמים ענקיים.

<עידן פינק: לא רוצים לשכור דירה במקומות האלה?

<קריאה: ודאי שיש.

<עידן פינק: אז מה הבעיה?

<בנצי ליברמן: גם היקף הדירות של שלושים אחוזים הוא מעבר למה שאנשים רוצים לשכור דירה במקומות האלה.

מירי רגב: כתבנו היקף הישוב.

מירי רגב: הדבר האחרון שאנחנו רוצים הוא לפגוע בפריפריה.

<בנצי ליברמן: זה מה שיקרה.

מירי רגב: למה שזה יקרה?

<קריאה: כל ההיערכות הכלכלית לא רלוונטית לדיון הזה.

<קריאה: ההיערכות הכלכלית איננה חלק מהפרורוגטיבה של הממשלה לבוא ולבחון את השוק.

מירי רגב: כי לפי ההיערכות הכלכלית לא יהיה שום דבר חברתי.

<בנצי ליברמן: למה?

<בנצי ליברמן: זה לא נכון.

<בנצי ליברמן: מע"מ אפס זה חברתי.

<בנצי ליברמן: מע"מ אפס ומחיר מטרה, זה לפחות ארבעה מיליארד שקלים בשנה.

<בנצי ליברמן: זה לא חברתי?

<קריאה: זה אנטי חברתי.

<בנצי ליברמן: 700 אלף שקלים דירה בקריית גת, זה חברתי ועוד איך חברתי.

<עידן פינק: תיבנו באזורי הביקוש, איפה שיש עבודה.

<בנצי ליברמן: אתה גומר את הפריפריה.

<בנצי ליברמן: אתה אפילו לא מבין מה אתה אומר.

מירי רגב: אין לי בעיה להרחיב את מגוון השיקולים אבל אני לא אהיה מוכנה בשום פנים ואופן שהשיקול הכלכלי יהיה שיקול מוביל.

<בנצי ליברמן: זה בסדר.

מירי רגב: איך תוודא את זה?

<אלדר דוכן: אני מציע בניסוח לנתח את זה כפי שאת אומרת, לוודא שרק אם כתוצאה מהשיקול הכלכלי, וכאן יש שני שלבים.

<אלדר דוכן: לשיקול הכלכלי יש שתי מדרגות.

<אלדר דוכן: המדרגה הראשונה היא אם נכניס דירות להשכרה, המחיר שנקבל עבור הקרקע ירד.

<אלדר דוכן: זה מבחינתנו לא שיקול כלכלי לצורך העניין.

<אלדר דוכן: כמו שעשינו עכשיו שני מכרזים בהרצליה וברמת השרון, הכנסות המדינה ירדו במאות מיליוני שקלים אבל עדיין היו מתמודדים שהציעו סכום קטן יותר אבל עדיין הציעו.

<אלדר דוכן: מה שאנחנו רוצים לכתוב זה שאם במכרז כתוצאה מהמיקום והמחיר הכול כך נמוך של הדירות בפריפריה, ההערכה היא שאף יזם לא ייגש ולא תהיה שום הצעה וכתוצאה כך כל התכנית כולה לא תתממש, רק אז.

<בנצי ליברמן: בחיפה יש מחיר לקרקע.

<בנצי ליברמן: בקריית גת אין מחיר לקרקע.

<בנצי ליברמן: אין סבסוד צולב בקריית גת כי המחיר הוא ממילא אפס.

<אלדר דוכן: בוא נלך על חיפה.

<אלדר דוכן: כמו שתומר אומר, כמו שעשינו בחיפה, אם בחיפה יש הצדקה כלכלית - - -

מירי רגב: רגע.

מירי רגב: בנצי, אני הולכת אתך על משהו אחר.

מירי רגב: אני מוכנה ללכת אתך על העניין הכלכלי.

מירי רגב: במקרה כזה חמישים אחוזים מהתוספת במרכז כתוצאה מהפחת השכירות יועברו לרכישת דיור בדיור הציבורי.

דב חנין: אתם עושים דבר חמור ביותר.

דב חנין: אני רוצה להזכיר איך החוק הזה התחיל.

דב חנין: דובר על פרויקט של דירה להשכיר.

דב חנין: זה היה הפרויקט.

<בנצי ליברמן: לא.

<בנצי ליברמן: ממש לא.

דב חנין: ממש כן.

דב חנין: אי אפשר למחוק את ההיסטוריה.

<בנצי ליברמן: אבל מה לעשות שאני מכיר אותה לא פחות טוב ממך.

דב חנין: אתם נכנסתם ברגע האחרון.

דב חנין: אתם נכנסתם לכל הסיפור של ה-ותמ"ל בישורת האחרונה.

<בנצי ליברמן: אתה אפילו לא יודע איך החוק הזה הוקם.

דב חנין: אני יודע בדיוק.

<בנצי ליברמן: אתה לא יודע.

דב חנין: תאמין לי שאני יודע.

<בנצי ליברמן: יושבת בינת שוורץ עוד בקדנציה הקודמת לפני דירה להשכיר.

מירי רגב: מה זה משנה?

מירי רגב: ב-10:00 השר סער כאן ואני מסיימת את הדיון.

<בנצי ליברמן: ישבה עם קוגן וחשבו איך מפצחים פרויקטים ענקיים כמו למשל תל השומר וצריפין.

דב חנין: בשלב הראשון אתם בכלל לא הייתם.

<בנצי ליברמן: בטח שהיינו.

<בנצי ליברמן: תסתכל בוועדה ותראה.

מירי רגב: חבר הכנסת דב חנין, לאחר מכן חברת הכנסת תמר זנדברג ולאחר מכן חבר הכנסת דוד אזולאי.

דב חנין: גברתי, כמה מלים על הדיור הציבורי לפני שאני אגיע לגופו של עניין.

מירי רגב: בסדר, אבל ב-10:00 השר סעד נכנס.

דב חנין: מצוין.

דב חנין: כדאי שהוא ישמע את הדברים.

מירי רגב: הוא עדיין לא שר הבינוי והשיכון.

מירי רגב: כשהוא יהיה, הדברים ייראו אחרת.

דב חנין: ההחלטות שלו רלוונטיות לתחום הזה.

דב חנין: גברתי, קודם כל כמה מלים על הדיור הציבורי.

דב חנין: אני מברך על כל כסף שמגיע לדיור הציבורי.

דב חנין: בתחום הדיור הציבורי יש באמת יובש נורא, יש צימאון עצום לכל סכום של כסף וכל סכום של כסף שייכנס כאן, רק ישקה אדמה שהיא כל כך יבשה ולא ברור האם גם הסכומים הנוספים שייכנסו כרגע יכולים בכלל להצמיח כאן משהו מכיוון שהקרקע הזאת היא כל כך יבשה.

דב חנין: הפרשה הזאת של ההתנהלות מול הדיור הציבורי מעלה בראשי סיפור על אדם שנתקל בשודד והשודד אומר לו שהוא רוצה ממנו גם את הארנק וגם את המכנסיים.

דב חנין: הוא מנהל משא ומתן עם השודד והשודד מוותר על המכנסיים ונשאר עם הארנק.

דב חנין: אז אנחנו צריכים להודות לשודד על נדיבותו כי בסופו של דבר הוא השאיר לנו את הארנק.

דב חנין: אני בעד זה שהמכנסיים יישארו, שלא יהיה ספק, אלא שאני אומר שאני לא מרגיש שום צורך להודות לממשלה על כך שהיא נותנת כסף לקופת הדיור הציבורי כשהיא הייתה חייבת לתת את הכסף הזה מכוח החוק לפני שנים.

מירי רגב: אז מה אם היא הייתה חייבת?

מירי רגב: היא לא עשתה את זה.

דב חנין: נכון.

מירי רגב: עכשיו עושים את זה, אז צריך גם להגיד תודה.

מירי רגב: צריך גם להוקיר תודה.

דב חנין: אני לא אומר תודה על זה שמבצעים את החוק.

דב חנין: אני גם לא אומר תודה כשנותנים במקום שלושה מיליארד שקלים שגנבו מקופת הדיור הציבורי לכל מיני מטרות שונות ומשונות, מחזירים עכשיו מיליארד ומאה מיליון שקלים, שזה טוב שמחזירים.

דב חנין: למען הפרוטוקול אני אומר גברתי שגם את זה לא היו מחזירים אלמלא את היית לוחמת.

דב חנין: אני בהחלט נותן לך את הקרדיט שמגיע לך בעניין הזה.

דב חנין: אני רק לא חושב שבנושא הזה יש מה להודות לממשלה.

דב חנין: לעניין ה-ותמ"ל.

דב חנין: תראו, אנחנו כאן מייצרים בכייה לדורות ולא פחות מזה.

דב חנין: אנחנו מייצרים מנגנון תכנוני דורסני, סופר מהיר, עם מחירים חברתיים וסביבתיים עצומים שאני עוד אדבר עליהם עת אני אדבר על החוק לגופו של עניין כשיהיה לנו נוסח סופי.

דב חנין: כשעושים את הדבר הזה, אנחנו צריכים לשאול את עצמנו לפחות את השאלה לטובת מה, לטובת מי, והניסיון שנעשה כאן בוועדה היה ניסיון שאומר שאם דורסים כבר את מערכת התכנון, אם כבר מחריבים את ארץ ישראל, אז לפחות נעשה את זה לשם יעדים חברתיים שנבין שלפחות העניים קיבלו, המוחלשים יקבלו, חסרי הדיור יקבלו וכדומה.

דב חנין: כאן היה כל אותו ניסיון לעגן את הדיור הציבורי בתוך החוק הזה ולהגיד שאתם בונים, אתם דורסים את חוקי התכנון והבנייה, אתם מחריבים את הארץ הזאת, אתם יוצרים בכייה לדורות כך שנכדי נכדינו ישאלו את השאלה מי אישר את המפלצת הזאת כאן ומי אישר את המפלצת הזאת שם, לפחות שכל הדברים האלה ייעשו לטובת העניים.

דב חנין: יש את הספר של רולס על הצדק והוא אומר: בסדר, מנגנונים שאנחנו מייצרים, יש בהם רציונל אם הם לפחות פועלים לטובת אלה שהם הכי מוחלשים מכולם.

דב חנין: לפחות במובן הרולסיאני הזה הייתה איזושהי הצדקה כזאת או אחרת למהלך הדורסני של חוק ה-ותמ"ל אבל ההצדקה הזו יצאה ואין לנו היום שום מנגנון מובנה בתוך החוק שאומר שאתם עושים את זה, אתם דורסים?

דב חנין: לפחות תייצרו כאן דיור ציבורי.

דב חנין: אגב, כשאני מדבר על הקשר בין ה-ותמ"ל לבין דירה להשכיר, אני רוצה להזכיר את תכנית הדיור של מפלגת יש עתיד שאמנם לא מיוצגת כאן כרגע בוועדה, אבל אפילו הם שהם בהחלט – אני חושב שאין חולק בבית הזה שהם לא מפלגה שדואגת לעניים – בתכנית הדיור שלהם, במצע שלהם אמרו שאנחנו נעשה את הפרויקט הזה של דירה להשכיר ונבטיח בתוכו אחוז מסוים לטובת דירות של דיור ציבורי בתוך המערכת.

דב חנין: כשאנחנו בונים את הדירה להשכיר, יהיה שם חלק שיובטח לדיור ציבורי.

דב חנין: גם ההבטחה הזאת לא מתממשת ולא ממומשת בחוק שלפנינו.

דב חנין: הוקרא כאן החוק.

דב חנין: אני אומר לכם שאת החוק הזה עוד ילמדו שנים אחרינו כי באמת מוצע כאן לפצל את החלק התכנוני מהחלק הקנייני ואני בעד לפצל את הדריסה של זכויות קנייניות אבל החלק שנותר הוא לא חלק תכנוני.

דב חנין: לקרוא לדבר הזה תכנון, זאת פגיעה בשם הטוב של המושג הזה תכנון.

דב חנין: תכנון זו מערכת דמוקרטית מקצועית מורכבת של איזונים, של בלמים, של הקשבה לציבור.

דב חנין: כל הדברים האלה נעדרים מהחוק שנמצא בפנינו.

דב חנין: יש לנו כאן מין גוף שהוא גוף של נציגי שרים, זה ה-ותמ"ל, הוא מוסמך להחליט במקום מוסדות התכנון הרגילים של מדינת ישראל.

מירי רגב: דב, אנחנו ניתן לך זמן יום שלישי.

דב חנין: אני אומר את הדברים רק בתמצית.

מירי רגב: אתה מדבר כבר חמש דקות ואני רוצה לתת את רשות הדיבור גם לתמר ולדוד.

דב חנין: אני אומר את הדברים בתמצית ולא אכנס לפרטים.

דב חנין: המערכת הזאת היא מערכת דורסנית, מייצרת תכניות שיגברו על תכניות אחרות, על כל התכניות האחרות, היא ממוקדת בעניין יחיד וצר על חשבון כל אינטרס בנושא אחר, אין סביבה, אין בריאות, אין תעסוקה, אין שום דבר.

דב חנין: בונים מדבריות של נדל"ן שלא זאת דמותה של מדינה שרוצה לראות לעצמה עתיד, שרוצה לראות לעצמה פיתוח אמיתי.

דב חנין: זאת פגיעה בכל האיזונים החברתיים, הסביבתיים, הכלכליים, התרבותיים.

דב חנין: איך מדינה במאה ה-21 יורדת כל כך אחורה, חוזרת כל כך אחורה בתחום התכנוני ואיך הדבר הזה נתמך על ידי אנשים שבאים מתחום התכנון.

דב חנין: זה באמת לגמרי לא ברור.

דב חנין: זה בלי חשיבה כוללת.

דב חנין: אחד הדברים הכי מצערים הוא שרומסים ידע שנצבר לאורך שנים.

דב חנין: תכניות המתאר, אותו אויב של המערכת, אותו דבר שצריך לאפשר לנו עכשיו לדרוס אותו ולחסל אותו ולהתגבר עליו, זה ידע שהצטבר לאורך שנים, זה ידע שהושקע בו המון מאמץ והמון עבודה.

דב חנין: אני מאחל לנו שלא אלמן ישראל ותהיה בארץ הזאת ממשלה אחרת - - -

דוד אזולאי: כאן אני מסכים אתך.

מירי רגב: אתם תמשיכו לשבת באופוזיציה.

דב חנין: וכיוון אחר ואת הרעה הזאת נצליח לבטל לפני שהתוצאות שלה יהיו בשטח.

דב חנין: עוד משפט אחד ברמה העקרונית.

דב חנין: כל הדריסה התכנונית הזאת, זה כל כך אופייני לכל חוקי ה-וד"לים למיניהם ועכשיו ל-ותמ"ל, בלי אפילו להבטיח בסופו של דבר בנייה.

דב חנין: הרי הדבר הכי מגוחך והכי מביש הוא שאחרי שאתם דורסים את מערכת התכנון לגמרי, מה אתם בעצם דורשים?

מירי רגב: יהיה לך יום שלם לדבר ביום שלישי.

דב חנין: אני אגיד משפט אחרון.

דב חנין: אחרי הכול, כשאישרתם כבר את התכנית המועדפת, לא צריך לבנות אותה.

דב חנין: מה צריך לעשות?

דב חנין: תוך ארבע שנים, 25 אחוזים מעבודות התשתית.

דב חנין: זה הכול.

דב חנין: תדרסו את התכנון, תחסלו את התכנון, תאשרו תכניות אנטי תכנוניות ואחרי כן אתם צריכים 25 אחוזים מעבודות התשתית, ואם לא עשיתם את זה, לא קרה שום דבר, התכנית מתבטלת.

דב חנין: זאת בכייה לדורות.

מירי רגב: תודה רבה.

מירי רגב: תמר זנדברג.

תמר זנדברג: את ההתייחסות שלי אני אתן ביום שלישי אבל בכל זאת רציתי לומר משפט לנושא שנדון כאן כרגע ארוכות.

תמר זנדברג: בבוקר אישרתם, בהתנגדותי, את הפיצול בין החלק התכנוני לקנייני.

תמר זנדברג: הוויכוח שהתגלע כאן בין מינהל מקרקעי ישראל בגיבוי האוצר לבין הוועדה מראה בדיוק שבעצם הכריכה בין החלק לו קראתם הקנייני לבין התכנוני הוא אינהרנטי.

תמר זנדברג: אנחנו ועדת הפנים, אנחנו מפקחים על משרד הפנים ואמורים לאשר חוקים בתחום התכנון.

תמר זנדברג: כאן הממשלה היא רגולטור, היא לא ספסר קרקע, היא לא בעל בית, היא לא גובה שכר דירה, היא לא מוכרת קרקעות והיא לא עושה שיקול כלכלי בכלל.

תמר זנדברג: היא קובעת מסמרות תכנוניים איך היא רוצה לראות את מערכת התכנון שהיא מספקת את מלאי הדיור האפשרי.

תמר זנדברג: יכול להיות שכל הדיון הזה נוגע מזה שמינהל מקרקעי ישראל מתעקש לדחוף דירות במסווה של חיזוק הפריפריה היכן שלא צריך, היכן שאין עבודה, היכן שאין תחבורה ציבורית, במקום לספק באזורי ביקוש.

מירי רגב: את רוצה שיבנה רק בתל אביב?

תמר זנדברג: לא.

תמר זנדברג: זה לא הדיון.

תמר זנדברג: אנחנו כאן אמונים על מערכת התכנון.

תמר זנדברג: זה שהחוק הזה דורס את מערכת התכנון ומקים מערכת תכנון עוקפת, בעייתית ומסוכנת – נדבר על זה ואני אתייחס לזה ביום שלישי.

תמר זנדברג: אני רק אומרת היום שהדיון הזה צריך להיות ברמה התכנונית בלבד, איך אנחנו מבטיחים בתוך תכנית בנייה יהיו עשרה אחוזים דיור ציבורי, שלושים אחוזים דיור בר השגה, בלי להתחשב בשיקולים הכלכליים לעניין התכנון.

תמר זנדברג: זאת המהות שלנו, זה התפקיד שלנו וזאת החובה שלנו.

מירי רגב: תודה.

מירי רגב: דוד אזולאי.

מירי רגב: אחרון הדוברים.

מירי רגב: התייחסות הממשלה ולאחר מכן אני מסכמת את הדיון.

דוד אזולאי: גברתי היושבת בראש, אני קודם כל מבין שבשעה טובה ומוצלחת התחלנו לקיים את הדיונים.

מירי רגב: לא התחלנו.

מירי רגב: המשכנו.

דוד אזולאי: הפסקנו לתקופה מסוימת וחשבנו שזה ירד מסדר היום אבל אודות למאבק צודק שלך, זה ממשיך.

דוד אזולאי: חבל מאוד שזה מעט מדי, לדעתי.

מירי רגב: מעט, אבל עדיין מאפס למיליארד וחצי, זה משהו.

דוד אזולאי: אמרתי.

דוד אזולאי: זאת טיפה מן הים הגדול.

דוד אזולאי: להגיד לך את האמת, אני מאוד מעריך את זה ואני מעריך על כך שהבאת את כל הנושא הזה והבינו שלוועדת הפנים יש כוח.

דוד אזולאי: השאלה שלי היא מי יתקע לידי כף שגם המעט הזה אכן ייושם ולא יועבר.

מירי רגב: אישור תקציבי הוא יותר חזק, כמו שאמר כאן היועץ המשפטי ואתה יודע את זה.

מירי רגב: אתמול אושר סעיף תקציבי לקרן.

מירי רגב: לכן לא הבאתי את זה לכאן עד שזה אושר בוועדת הכספים, סכום של מיליארד ומאה מיליון שקלים.

מירי רגב: עד ההצבעות, אם לא יהיה לי סעיף תקציבי וסיכום תקציבי ל-110 מיליון שקלים כל שנה במשך שלוש שנים לשיפוץ דירות ולמועדוניות, אני לא מביאה את זה להצבעה.

מירי רגב: אם לא יהיה סעיף תקציבי צבוע וברור, לא יהיה.

דוד אזולאי: אני מברך על ההישג הזה.

דוד אזולאי: אני לא מקל בו ראש.

מירי רגב: זה הישג של הוועדה.

דוד אזולאי: אני חושב שזה באמת הישג ראוי.

דוד אזולאי: אמרתי שלטעמי זה מעט מדי, אבל גם תפסת מרובה לא תפסת וזה בסדר.

דוד אזולאי: הערה אישית שאני חייב להגיד אותה.

דוד אזולאי: למה הבהילות הזאת?

דוד אזולאי: למה מאתמול אנחנו מקבלים הודעה בערב להיום בבוקר?

דוד אזולאי: עם כל הכבוד והרצון באמת להשתתף בדיונים האלה, למה להנחית עלינו את זה מאתמול להיום?

מירי רגב: ועדת הכספים התקיימה רק אתמול ואני אמרתי שעד שלא יהיה אישור בוועדת הכספים, זה לא יבוא לכאן כי אנחנו נאשר וועדת כספים בסוף לא תאשר את המיליארד ומאה מיליון.

מירי רגב: אתמול זה אושר בוועדת הכספים.

מירי רגב: היו שתי אופציות – או להביא את כולם ביום חמישי וראשון רק להקראות, להסביר את הנוסח, כי הרי אני רוצה לתת לכם ארבעה ימים לקרוא את הנוסח ולהביא את זה להסתייגויות ביום שלישי.

מירי רגב: חשבתי שממילא אנשים מגיעים לכנסת ב-9:00 בבוקר, אז בין 8:00 ל-9:00 אין הבדל גדול מדי וחשבתי שחברי הכנסת כן יוכלו להיות כאן ונוכל לקיים מ-8:00 עד 10:00 דיון רק כדי להציג את הסיכומים ואת ההסכמות אליהם הגענו כדי שנוכל היום להוציא נוסח שיהיו לכם ארבעה ימים לעבוד עליו.

מירי רגב: זה היה השיקול ולדעתי זה היה שיקול נכון.

דוד אזולאי: אני מקבל את השיקול הזה רק בגלל ההישג.

מירי רגב: תודה רבה.

מירי רגב: כרגע אנחנו צריכים לסיים את הדיון.

מירי רגב: אני מבקשת את תגובת הממשלה רק לגבי 15-15 עם השיקולים שאמרנו.

מירי רגב: זה הסיכום שמבחינת הוועדה אנחנו יכולים להגיע אליו.

מירי רגב: אם יהיה סיכום, נוציא עד הערב נוסח מוסכם להסתייגויות שיידונו, כפי שאמרתי, ביום שלישי וההצבעה תתקיים ביום רביעי.

מירי רגב: אם לא נגיע לסיכום, אני מזכירה לך ערן, בעניין הזה באמת לא בינת הייתה שותפה וגם לצערי לא היועץ המשפטי.

<ערן ניצן: בינת והיועץ המשפטי היו שותפים.

מירי רגב: לא פיזית.

מירי רגב: אני אומרת לך חד וחלק שעל הסעיף הזה, זה היה כל הריב שלנו.

מירי רגב: לא על החוק אלא על הסעיף הזה.

מירי רגב: סעיף אחד ויחיד, על ה-15-15 ועל הדיור הציבורי.

מירי רגב: לא נגיע לתובנות בזה, לא יהיה חוק.

מירי רגב: היועץ המשפטי, בבקשה.

<אלדר דוכן: רציתי להציע אולי משהו שכולנו נוכל להסכים עליו.

<אלדר דוכן: בסעיף (ה) נגיד שנוכח מאפייני הישוב או היצע הדירות הקטנות ברשות המקומית, אין הצדקה או ייתכנות להכללת.

מירי רגב: על מה אתה מדבר?

<אלדר דוכן: על הדיון בו היינו עכשיו, אם כן שיקול כלכלי או לא שיקול כלכלי.

<אלדר דוכן: אנחנו רק רוצים להגיד שאם אין ייתכנות בכלל לפרסם מכרז כזה, לא נסכל את כל הבנייה כולה בפריפריה בגלל שאין ייתכנות.

מירי רגב: נכון.

<אלדר דוכן: נוסיף את המילה ייתכנות בלי שום שיקול כלכלי.

מירי רגב: אבל ייתכנות זה כלכלי.

מירי רגב: לי אין בעיה.

מירי רגב: אני לא רוצה לסכל בנייה בפריפריה.

<קריאה: שייתנו אחוזים במקום אחר תמורת זה.

מירי רגב: אין לי כוונה לסכל בנייה בפריפריה.

מירי רגב: זאת לא הכוונה שלי וגם לא של הוועדה.

מירי רגב: אמרתי שאם יש בעיה לבנות בפריפריה ושם נניח נכון יהיה לבנות יותר דירות קטנות או אפילו לא דירות קטנות אלא דירות צמודות קרקע, נניח עכשיו עם כל המעבר של צה"ל לנגב כשאנחנו רוצים להשאיר את הקצינים בנגב ולא רוצים שיהפכו את הנגב רק למקום של עבודה אלא אנחנו רוצים שכן יגורו בנגב כדי שבאמת זאת תהיה צמיחת הנגב מחדש על ידי פתיחת עסקים קטנים ובינוניים וכל מה שזה אומר כאשר בן אדם גר שם והאישה עובדת שם והילדים הולכים לבית הספר וכולי.

מירי רגב: ברור לי שבחלק מהמקומות לא יוכלו להיות דירות להשכרה אלא דירות צמודי קרקע.

מירי רגב: ברור לי לחלוטין.

מירי רגב: מאידך אני אומרת שיש לכם אופציה, בריחה, שהממשלה תקבע על פי קריטריונים.

<בנצי ליברמן: זה בסדר.

<בנצי ליברמן: תני את הפתח הזה.

<בנצי ליברמן: זה הכול.

מירי רגב: אבל נתתי.

מירי רגב: אמרתי, מאפייני הישוב.

<ערן ניצן: מאפייני הישוב וייתכנות הפרויקט.

<ערן ניצן: אנחנו עושים את זה ביום יום.

<ערן ניצן: אל תכשילו את זה.

<ערן ניצן: קחי לדוגמה סיטואציה לפיה בא מחר מינהל מקרקעי ישראל, כמו שאת רוצה, ומפרסם מכרז ענק של מחיר מטרה.

<ערן ניצן: לא יכול להיות שהממשלה לא תסנכרן את ההחלטה שלה סביב עומק השכירות ביחס לעובדה הפרוזאית הזאת שאלפי יחידות דיור - - -

מירי רגב: אז מה?

מירי רגב: מי ששוכר בית לא יכול לקנות בית.

<בנצי ליברמן: לי אין בעיה בזה.

<בנצי ליברמן: זה בסדר.

<בנצי ליברמן: אני רוצה שתביני את העניין.

<בנצי ליברמן: הדוגמה של ערן, אני לא בטוח שהיא דוגמה שאני מתחבר אליה.

<בנצי ליברמן: אני כן רוצה לקחת לא פריפריה כי פריפריה זה ודאי לא מחזיק מים.

<בנצי ליברמן: ניקח את קריית גת, ניקח את אשקלון.

<בנצי ליברמן: למה אני אומר דווקא את שני המקומות האלה?

<בנצי ליברמן: כי בשני המקומות האלה, באשקלון עומדת להיות תכנית הסכם גג על 10,000 יחידות דיור בעוד כחודשיים ובקריית גת כבר קיים.

<בנצי ליברמן: בשני המקומות האלה אנחנו הולכים לייצר היקף קרקעות בתוך שנה וחצי עם ה-ותמ"לים של עשרים אלף יחידות דיור.

<בנצי ליברמן: זה משהו בהחלט בהיקף ארצי לאומי.

<בנצי ליברמן: הסעיף הזה אומר שאני לא הולך ל-ותמ"ל כי בקריית גת ובאשקלון אף פרויקט, אף חברה גדולה לא תלך.

מירי רגב: תלך למחוזית.

<בנצי ליברמן: אני רוצה להגיד כאן שני דברים שכל הזמן חוזרים ונשנים.

<בנצי ליברמן: רשות מקרקעי ישראל באופן אמיתי, מחיר הקרקע הוא לא רלוונטי.

<בנצי ליברמן: היום הפרויקטים שלנו גם במחיר מטרה, גם בדיור להשכרה וגם במערכות אחרות מביאים לכך שהקרקע כמעט אפס.

<בנצי ליברמן: אמיתית, אפס.

<בנצי ליברמן: אפשר לראות מה קורה.

<בנצי ליברמן: יותר מזה, כל הכספים הולכים לחסמים לטובת שיווקים.

<בנצי ליברמן: לא נשאר שקל אחד.

<בנצי ליברמן: אני מצהיר שלא נשאר שקל אחד שאנחנו לא משתמשים בו לצורכי חסמים ו/או הסכמים מיוחדים עם רשויות כדי לשדרג את העניין.

<בנצי ליברמן: באנו לכלי - אגב, היות ואני הייתי חלק מיוצריו – שבשלב מסוים דירה להשכיר הייתה המובילה שלו אבל הרעיון של החוק הזה נוצר עוד בשלהי הקדנציה הקודמת עם בינת, ראובן קוגן ואנכי כי ראינו בפרויקטים דווקא של הצבא, בתל השומר, בצריפין, אנחנו יושבים בוועדות המחוזיות וזה גדול עליהם.

מירי רגב: אין בעיה עם זה.

מירי רגב: אני רוצה את זה.

מירי רגב: אני בעד זה.

מירי רגב: אני בעד שהצבא לא יהיה במקומות האלה.

<בנצי ליברמן: הפרויקטים האלה שיושבים באזורי הביקוש המשמעותיים ביותר, החסמים וההתנהלות - שלדעתי היא קלוקלת אבל לא משנה - של הוועדות הרגילות, במקום שזה ייקח שנתיים-שלוש, לוקח שבע ושמונה שנים.

<בנצי ליברמן: אי אפשר את הפריבילגיה שצריפין, תל השומר, סירקין או מקומות שהם אזורי ביקוש מובהקים ששוברים את השוק, אני אתנהל ברגיל.

<בנצי ליברמן: אגב, יכול להיות שהוועדות היו מתנהלות בצורה אחרת וזה היה אחרת, אבל זאת המציאות נכון להיום.

<בנצי ליברמן: אגב, זה נוצר ובשלב מסוים גם דירה להשכיר התלבשה על זה ואז החוק יצא כמו שיצא.

<בנצי ליברמן: אני מבקש דבר אחד.

<בנצי ליברמן: אני לא מתכוון להתחכם.

<בנצי ליברמן: הדיור הציבורי לא בבית ספרי ואם יחליטו עליו, יחליטו עליו וזה לא מעניין אותי.

<בנצי ליברמן: זה גם לא משרד השיכון.

<בנצי ליברמן: אני יודע שאני צריך מאה אלף יחידות דיור מעבר לשיווק הרגיל.

<בנצי ליברמן: אין לי את ה-ותמ"ל – זה לא יהיה לי.

<בנצי ליברמן: אני מבקש רק לאפשר כלי שהוא אמיתי, שהוא כנה, שיאפשר לממשלה לקבל החלטה סבירה והגיונית שיכולה לרדת מהשלושים אחוזים.

<בנצי ליברמן: אני רק אומר שאם הכלי הזה לא יהיה, אני פשוט לא אגיש לא את אשקלון ולא את קריית גת ולא את קריית טבעון כשיש לי 10,000 יחידות דיור בקריות של הסדר הקיבוצים מלפני עשרים שנים.

<בנצי ליברמן: חבל.

<בנצי ליברמן: אלה היקפים ענקיים שאני רוצה שאנשים יגיעו למקומות האלה ולא רק לתל אביב.

<בנצי ליברמן: אגב, אני צריך את רמת גן.

מירי רגב: שלטון מקומי, מה אתה אומר?

<פיני קבלו: אני חושב שהוויכוח כאן הוא ויכוח מאוד מאוד קשה ומאוד מאוד ענייני.

<פיני קבלו: העמידה שלך שיש שכירות גם בפריפריה, אנחנו חושבים שצריכה להיות.

<פיני קבלו: איך עושים את זה בלי לפגוע בשיווקים כפי שאומר בנצי?

<פיני קבלו: צריך למצוא איזשהו מנגנון.

<פיני קבלו: צריך להבטיח שבפריפריה או בסמי פריפריה כמו שהוא אומר כאן יהיו דירות להשכרה.

<ערן ניצן: אנחנו לא חולקים על זה.

מירי רגב: אני כרגע לא משנה את הנוסח.

מירי רגב: זה הנוסח אתו אנחנו הולכים, שלושים אחוזים עם הקריטריונים של ה-ותמ"לים.

מירי רגב: אם אתם רוצים להכניס את הקריטריון הכלכלי בעניין הזה, תציעו ניסוח.

מירי רגב: אני מוכנה להגיע לפשרה.

מירי רגב: אני יודעת שזה נשמע רע כל העניין הזה, אבל אני מוכנה לעשות את זה.

מירי רגב: אני מוכנה לשמוע על הפשרה.

מירי רגב: אני אלך אתכם בהיבט הכלכלי ואתם תלכו על זה שתתנו לפחות שני אחוזים לבנייה לדיור ציבורי.

<ערן ניצן: זאת לא הסטה לדיור ציבורי.

מירי רגב: זאת הסטה.

מירי רגב: מה שתרוויחו מהמרכז, תבנו.

<בנצי ליברמן: לא מרוויחים כלום.

מירי רגב: אתם לא מרוויחים?

מירי רגב: ביטן, בוא תראה להם איך הם מרוויחים.

מירי רגב: שראשון לציון תלמד את הממשלה איך עובדים.

מירי רגב: אם אני הולכת אתם בהיבט הכלכלי, איך אנחנו יכולים להרוויח אפילו שני אחוזים לדיור ציבורי.

דב חנין: אם הם צודקים.

מירי רגב: אתה דיברת.

מירי רגב: אתה תדבר בהסתייגויות.

מירי רגב: תן לביטן להתייחס כי אני סוגרת את הדיון.

דוד ביטן: פרויקטים במרכז מרוויחים והרבה כסף.

דוד ביטן: גם מה שאומר יו"ר מקרקעי ישראל שבעצם הם מסירים חסמים בכספים, זה עדיין כסף שהממשלה הייתה צריכה להשקיע אותו.

דוד ביטן: זה חסכון מצד אחד ותקציבי מצד אחד.

דוד ביטן: אני אומר שזה נכון מה שאמר יו"ר מקרקעי ישראל לגבי הפריפריה ואכן יש בעיה ואני לא אומר שאין בעיה וצריך לקחת שם את ההיבט הכלכלי, אבל במכלול, לדעתי אם מרוויחים יותר כסף כתוצאה מההפחתה של דירות להשכרה, עדיין צריך לקחת חלק מהכסף הזה למטרה אחרת וזה לדעתי יאזן באינטרסים שהוועדה רוצה.

דוד ביטן: במרכז הארץ מרוויחים הרבה כסף.

<בנצי ליברמן: גברתי, שנבין את העניין.

<בנצי ליברמן: שבעים אחוזים מקרקעות המרכז הולכים לקק"ל.

<בנצי ליברמן: בית שמש, כשאני הולך לשווק שם אלפי יחידות דיור, כל הכסף הולך לקק"ל.

<בנצי ליברמן: אני מנהל את הקרקעות האלה.

מירי רגב: זה בעייתי.

מירי רגב: זה לא צריך ללכת לקק"ל.

<בנצי ליברמן: אבל זאת המציאות.

<בנצי ליברמן: אז אין כסף.

מירי רגב: תשנה אותה.

<בנצי ליברמן: איך אני יכול לשנות אותה?

מירי רגב: יש החלטה של היועץ המשפטי לממשלה בעניין הזה.

<תומר רוזנר: שישקיעו בפרויקטים לאומיים.

דוד ביטן: הערה אחת לגבי מה שתומר הקריא על האפשרות שהממשלה תפחית אבל לפחות שתפחית באותו יחס.

דוד ביטן: אם יש 15 אחוזים דירות במחיר מפוקח ו-15 אחוזים לא, כשהיא מפחיתה, שלא תבטל את כל המחיר המפוקח ותשאיר רק את הדירות בשוק החופשי.

דוד ביטן: זאת אומרת, אם היא הורידה לעשרים אחוזים, זה יהיה עשר ועשר.

מירי רגב: זה אני משאירה לשיקול דעת הממשלה.

מירי רגב: אני לא רוצה להיכנס לזה.

דוד ביטן: תעבירו חלק מהכספים לדיור ציבורי.

מירי רגב: אני משאירה את זה לשיקול הממשלה אבל בשיקול הממשלה צריכים להיות קריטריונים ואני לא רוצה שהקריטריון הגובר יהיה הקריטריון הכלכלי, כי אם זה כך, לא יהיה לנו.

<ערן ניצן: הלכנו דרך ארוכה ואנחנו מגיעים למייל האחרון.

<ערן ניצן: באמת המייל האחרון.

<ערן ניצן: גם לוועדה יש אינטרס בסוף, אני מניח, להתגאות שבסופו של יום יש יותר דירות.

מירי רגב: נכון.

<ערן ניצן: לכל הגופים היוזמים הממשלתיים בלבד, אנחנו לא מדברים על יזמים פרטיים אלא זאת רק הממשלה – זה רשות מקרקעי ישראל, משרד השיכון – ויעמדו בפניהם כמה אפשרויות לקדם את התכניות שלהם.

<ערן ניצן: ככל שאנחנו נאכוף כאן עוד ועוד הגבלות, בסופו של יום תהיה בחירה שתגיד לעצמה, האנשים בעצמם כי הרי הם עובדים ומשקיעים בזה ימים ולילות וחודשים ושנים, שיש שם כל כך הרבה הגבלות ולכן אני אלך לכיוונים אחרים.

<ערן ניצן: בדרך כל כשהעלינו את זה בפני הוועדה, אמרו תלכו, אבל לא הקמנו את ה-ותמ"ל כדי שילכו אלא הקמנו אותו כדי שסירקין ותל השומר - - -

מירי רגב: ברור.

מירי רגב: אני אתכם אבל אמרתי לכם שלכן אני מקדמת את זה ואני לא פוחדת כי אני חושבת שמשרד הביטחון לא יכול להתנהל באדמות הכי יקרות במדינת ישראל.

מירי רגב: אמרתי את זה כבר.

מירי רגב: אמרתי ששם יקומו בניינים של דירות קטנות, דירות גדולות, דירות להשכרה.

מירי רגב: כך צריך להיות במדינה מתוקנת.

<ערן ניצן: אנחנו רוצים להציע בדיוק מה שאמרת.

מירי רגב: לא יכול להיות מצב שאתם עכשיו תלכו ותעלו.

מירי רגב: נכון שכאשר אתה בונה, יורד ערך מחירי הדירות, אבל אנחנו צריכים שיהיו לזה היבטים חברתיים, לפרויקט הזה.

<ערן ניצן: בסדר.

<ערן ניצן: אני רוצה להציע הצעה.

<ערן ניצן: קבעתם שהולכים לממשלה בשיקולי וד"ל.

<ערן ניצן: בסדר.

<ערן ניצן: הממשלה במקום שלא רק מאפייני הישוב, אלא במקום שיש הבנה.

מירי רגב: אמרתי לך שאנחנו נבנה מנגנון כמו ה-וד"ל עם התאמה לדירות להשכרה.

מירי רגב: תן לנו לשבת ולראות את המנגנון הזה ולנסח אותו סופית, אבל לא יהיה מצב שלקטע הכלכלי יהיה יתרון על הקטע החברתי.

מירי רגב: אני לא אמרתי להוריד את הקטע הכלכלי, ברור שזה חלק מהשיקולים אבל הוא לא יגבר.

<ערן ניצן: אני אומר שהשיקול הכלכלי לא יהיה בלעדי וגובר בהחלטות.

מירי רגב: זה יהיה כתוב בחוק.

<ערן ניצן: יש לי הערה לגבי ה"לפחות".

<בינת שוורץ: גברתי היושבת ראש, אני מבקשת להסביר.

<בינת שוורץ: אנחנו רוצים ודאות בנושא הזה.

מירי רגב: אנחנו רוצים שלושים אחוזים.

מירי רגב: אני לא רוצה מינימום.

<ערן ניצן: מקובל.

<בינת שוורץ: בסדר.

מירי רגב: אני רוצה שלושים אחוזים, 15 אחוזים לדירה להשכרה במחיר מפוקח לטווח ארוך, 15 אחוזים דירות להשכרה לטווח ארוך במחיר השוק.

מירי רגב: שבעים אחוזים יהיו דירות קטנות, דירות במחיר מטרה, וסתם דירות שאנשים רוצים לקנות.

<בינת שוורץ: מה זה סתם?

<בינת שוורץ: המטרה שלנו היא שכל הדירות, המחיר שלהן ירד.

מירי רגב: הלכתי אתך על ה"לפחות" אבל שתדע לך שבקריטריונים אני לא אלך אתך.

מירי רגב: הקריטריונים יהיו שאם אתה תוריד מהשלושים, צריכים להיות קריטריונים מאוד מאוד נוקשים וציבוריים, שהציבור יתקוף את הממשלה אם היא תחליט להוריד.

מירי רגב: שלום לשר הפנים.

מירי רגב: אמרתי שהקריטריונים יהיו שלושים אחוזים.

מירי רגב: אני מבינה שהשר סער העביר את סמכותו כשר הפנים לממשלה אבל גם שם יהיו קריטריונים מאוד ברורים.

מירי רגב: אני אומרת שבעניין הזה אני מקבלת את עמדת הממשלה ולא את עמדת היועץ המשפטי.

מירי רגב: אמרתי שלושים אחוזים והתכוונתי שלושים אחוזים, שלא יהיה יותר אבל בוודאי שלא יהיה פחות.

מירי רגב: אם מחליטים שיהיה פחות, והשר העביר את המנגנון של ה-וד"לים במקום השר לממשלה, הקריטריונים שנקבעו ל-וד"לים ייקבעו בהתאמה - ברור שאלה לא דירות קטנות – לדיור להשכרה והקריטריון הגובר לא יהיה קריטריון כלכלי.

<ערן ניצן: זאת לא רק התאמה.

<בנצי ליברמן: ה-וד"ל הוא רק עניין תכנוני.

מירי רגב: אני יודעת שהוא רק עניין תכנוני.

מירי רגב: בגלל שהוא רק עניין תכנוני, רצו שראש אגף התקציבים יהיה.

<בנצי ליברמן: ב-ותמ"ל יש גם מרכיב נוסף.

<בנצי ליברמן: קריית גת היא לא פריפריה ואשקלון היא לא פריפריה.

<בנצי ליברמן: אני רוצה לומר עוד משהו לעניין של מחנות צה"ל.

<בנצי ליברמן: העתקת מחנות צה"ל לנגב, לפחות לפי הצבא, היקפם 35 מיליארד שקלים.

מירי רגב: אני אתך.

<בנצי ליברמן: רוב הכסף בא מהמחנות האלה.

מירי רגב: אני אומרת לטובת הפרוטוקול.

מירי רגב: גם אם ה-ותמ"ל הזה יתעסק רק בהעברת ארבעת מחנות צה"ל משדה דב, מתע"ש, סירקין, תל השומר - שאלה המקומות שציבור אזרחים צריכים לגור בו ולא צבא – לנגב וזה יביא לנו לפריחת הנגב, החוק הזה עשה את שלו.

מירי רגב: מאידך, החוק הזה הוא חוק שיהיו בו היבטים חברתיים.

<בנצי ליברמן: אני לא מתווכח עם זה.

מירי רגב: עד עכשיו עסקנו בדירות קטנות, עסקנו בכל ההיבטים כולל יעדים ועכשיו אנחנו מתעסקים בדירות להשכרה.

מירי רגב: שלושים אחוזים מהתכנית יהיו דירות להשכרה בפיקוח או לא בפיקוח.

מירי רגב: מנגנון הבריחה מזה, כמו שאמרה תמר, אם לא צריך בקריית גת אלא צריך בתל אביב, היא אמרה להעביר.

מירי רגב: אני אומרת שהממשלה תחליט אבל הממשלה תחליט על פי קריטריונים ולא על פי איך שבא לה כי אם זה על פי איך שבא לה, שר האוצר יחליט ושר האוצר יחליט רק על פי החור של הגרוש ועל פי החור של הגרוש לא יהיה לנו נגב אלא רק תל אביב.

מירי רגב: מה לעשות, מדינת ישראל צריכה גם נגב וגם גליל.

<בינת שוורץ: כשהממשלה מחליטה, קודם תומר הקריא שזאת החלטת מינימום.

<בינת שוורץ: אני חייבת להבהיר את זה.

<בינת שוורץ: אין מינימום.

מירי רגב: אמרתי שלושים אחוזים מכל תכנית.

מירי רגב: עוד פעם אני חוזרת ואומרת.

מירי רגב: חבל שלא היית בכל הדיונים הליליים שהיו לנו רק על הסעיף הזה.

מירי רגב: זה הסעיף בגללו לא הגענו לוועדה.

מירי רגב: שלושים אחוזים מכל תכנית יהיו דיור להשכרה, 15 אחוזים בפיקוח ו-15 במחירי השוק.

מירי רגב: אני רציתי שהוועדה והשר שיושב כאן לימיני במקרה זה, והוא שר הפנים, אבל השר החליט להעביר את זה להחלטת ממשלה.

גדעון סער: בכל מקרה אני אביא את ההצעה לממשלה.

מירי רגב: אמרתי יישר כוח לך כי אתה ב-וד"לים קיבלת החלטה, בשינוי מהוועדה במקום מסוים שלא יהיו דירות קטנות, שאם לא יהיו דירות קטנות, אתה לא תאשר את זה.

מירי רגב: יישר כוח לך.

מירי רגב: השר יחליט בעניין של ה-ותמ"ל להעביר את זה כי מאפיין ישוב מסוים לא מסוגל להחיל את הדבר הזה, להחריג אותו, יעביר את זה לממשלה אבל הוא יעביר את זה לממשלה עם קריטריונים ברורים למה הוא לא הצליח ואז הממשלה תחליט אפס, 15, עשר או עשרים.

<ערן ניצן: מקריטריונים שיירשמו.

<ערן ניצן: כך רצינו מהתחלה.

מירי רגב: לא יאומן.

מירי רגב: אני כנראה לא מסבירה את עצמי טוב.

מירי רגב: הקריטריונים האלה ייכנסו לתוך החקיקה כמו שהשלושים אחוזים ייכנסו.

<ערן ניצן: בסדר, אבל אלה לא רק מאפייני ישוב.

מירי רגב: אמרתי שנשב על הקריטריונים והקריטריון הכלכלי לא יהיה קריטריון גובר.

מירי רגב: מה עוד לא ברור?

מירי רגב: היום יהיה נוסח שיופץ לוועדה, ביום שלישי יהיו הסתייגויות וביום רביעי הצבעות.

מירי רגב: אם אתם לא סגורים על השלושים אחוזים, אל תבואו אלי.

<ערן ניצן: השלושים, סגור.

<ערן ניצן: נשאר רק מה הפרורוגטיבה של הממשלה.

מירי רגב: הכוונה היא לא שאתם תגיעו לאפס דירות להשכרה.

מירי רגב: הכוונה היא שהשלושים יהיו ואפילו הממשלה יכולה להגיד אולי יותר משלושים.

מירי רגב: יכול להיות שהממשלה תגיד דבר כזה?

<קריאה: לא.

<קריאה: הממשלה אולי כן, אבל מקרקעי ישראל לא.

<תומר רוזנר: שני משפטים פרוצדורליים.

<תומר רוזנר: בעקבות הערת משרד האוצר.

<תומר רוזנר: אנחנו נסייג את כל ההסדר הזה של השלושים אחוזים וכולי, שזה לא יחול בתכניות ביישובי מיעוטים, שם אלה בעיקר קרקעות פרטיות.

מירי רגב: זה ברור.

<תומר רוזנר: שזה ייאמר לפרוטוקול.

מירי רגב: צודק.

<תומר רוזנר: הדבר השני, לגבי הפרוצדורה.

<תומר רוזנר: אנחנו נפרסם את הנוסח בשאיפה במהלך היום, עד תום דיוני הכנסת.

מירי רגב: אם לא, בערב זה יגיע למיילים של חברי הכנסת כדי שיוכלו לעבור על הנוסח.

<תומר רוזנר: הצעות חברי הכנסת לשינויים בנוסח החוק, קרי, הסתייגויות בלשון העם, יש להגיש עד ליום שני בשעה 3:00 אחר הצהרים כאשר הדיון בהסתייגויות יתקיים, כפי שאמרה היושבת ראש, ביום שלישי במועד עליו תפורסם הודעה.

<תומר רוזנר: ההצבעות כאמור יהיו ביום רביעי.

מירי רגב: תודה רבה לכולם.

מירי רגב: אנחנו עוברים לנושא השני לשמו הגיע לכאן שר הפנים.